
ELsa ENÄJÄRVI-HAavio 


NAISTEN JA MIESTEN LAULUT. 


Lyyrillistä laulua pidetään eräänä kaikkein alkukantaisim- 
pana runouden muotona. Vaikka ylen harvoin voidaan määri- 
tellä yksityisten lyyrillisten kansanrunojemme ikää ja vaikka 
monet meille säilyneet tunnelmarunomme sisällykseltään viit- 
taavat melko uudenaikaisiinkin olosuhteisiin, Kalevalan-mit- 
tainen lyyrillinen runoutemme täten kuitenkin lajina edustanee 
erästä kaikkein vanhinta muinaisrunoutemme osaa. 

Varsinainen »kalevalainen» tunnelmarunous on huomatta- 
vassa määrässä naisten laulamaa. Tyttöiän ilot, vaimon ja 
miniän monesti vaikea osa, äidin tunteet ovat olleet runsaan 
tunnelmarunoston innoittajina. Varsinkin eteläisillä runo- 
alueilla, Karjalassa ja Inkerissä, jossa etupäässä juuri naiset 
yleensä ovat viime vuosikymmeninä olleet runojen laulajia, 
kukoistaa monimuotoinen tunnelmarunous. Larin Parasken 
laulut ovat siitä hyvänä esimerkkinä. Ja, tyypillistä kyllä, 
toisaalta Viron kansanrunous, joka on vahvasti lyyrillisvoit- 
toista, on myöskin suurimmalta osaltaan naisten laulamaa. 
Silti tarjoutuu tietenkin vanha tunnelmaruno usein myös 
miehisen mielialan tulkiksi. 

On niin ikään olemassa erityisiä miesten ja poikien lauluja, 
jollaisille jo Lönnrot varasi osastot Kantelettaressa. Naisten lau- 
luista poikkeavaa niissä on useasti raisumpi sävy ja usein myös 
toisenlainen aihepiiri: niissä viljellään rohkeita aiheita, kuvail- 
laan sellaisia asioita kuin humalan riemuja, sotamiehenä 
oloa jne. 


KANSANLYRIIKKAMME ALKUPERÄ. 


Osa nykyajalle säilyneitä tunnelmarunojamme on virolaisille 
ja suomalaisille yhteisiä. Useasta tällaisesta runosta on tutki- 
mus osoittanut, että se on kulkenut Virosta Inkerin kautta Suo- 
meen. Suomessa virolaisperäiset runot ovat jatkaneet mat- 
kaansa enintään Savoon asti, mutta eivät kauemmaksi länteen. 
Niitä on kulkeutunut myöskin pohjoiseen, aina Vienaän asti. 
Mutta mitä enemmän itämerensuomalaista tunnelmarunostoa 
tarkkailee, sitä enemmän huomaa siinä laajalle alalle ulottuvia 
yhteisiä piirteitä ja sitä todennäköisemmältä tuntuisi ajatus, 
että juuri tässä varhaiskantaisessa runolajissa on saattanut säilyä 
myöskin suomalaisille ja virolaisille alkuaan yhteistä ainesta. 
Tietyn tyypin seuraaminen ja yksityiskohtainen tutkimus on 
kuitenkin tunnelmarunojen kohdalta erikoisen vaikeata siksi, 
että nämä runot ovat lyhyitä ja sikäli hauraita, että ne vailla toi- 
minnan koossapitävää runkoa saattavat hajoilla ja ryhmittyä 
uudestaan, tarttua alkuaan vieraisiin yhteyksiin. On kuitenkin 
osoitettu pari lyyrillistä runoa, joiden voidaan olettaa periyty- 
vän jo kantasuomalaiselta ajalta. Sellainen on »miesten runo» 
»Etsei Suomet sorkeinta», jossa tulkitaan huono-onnisen sulha- 
sen kohtaloa: 


Etsei Suomet sorkeinta, 
maat valitsi valkeinta; 
jo naidut parhaat piiat, 
etsitellyt ehkiämmät; 
täytyi naida tähtehiä: 
tuli sossa sormiin, 
käteen kähmöi kääntyi, 
onehin olille joutui. 


Tämä runo on virolais-länsisuomalais-itäsuomalainen. Sen 
länsisuomalaisia toisintoja on säilynyt vain 1700-luvulta, vieläpä 
näin varhaiselta ajalta poikkeuksellisen monta: viisi kappaletta. 
Länsi-Suomesta runo on kulkeutunut Itä-Suomeen, missä siihen 
on sekaantunut toinen samanaiheinen runo: Virosta eteläistä 
tietä Itä-Suomeen saapunut. Sitä paitsi on Virosta vielä saapu- 
nut Itä-Suomeen samanaiheinen, häissä sulhaselle osoitettu mor- 


siamen moitintaruno, joka vastaa yllä lainattua länsisuoma- 
laista runoa sekä sisällykseltään että pääasiallisesti säkeiltäänkin. 
Ja näyttää siltä, että näiden kahden, virolaisen ja länsisuoma- 
laisen, runon suhdetta ei voida selittää muuten kuin vetoamalla 
ikivanhaan alkuyhteyteen. Jos näin on laita, on siis itämeren- 
suomalaista Kalevalan-mittaista tunnelmarunoutta ollut ole- 
massa jo siihen aikaan, jolloin suomalaiset siirtyivät lahden yli. 
Toinen esimerkki mahdollisesti yhteissuomalaisesta laulusta 

— niinkuin VÄINÖ SALMINEN arvelee — on tunnettu kehtolaulu 
yTii tii tiainen», jota esim. Satakunnassa, Eurassa, on laulettu 
seuraavassa muodossa: 

Tii tii tirvunen, 

vaa vaa varpunen, 

missä sinun pesäs on? 

Kuusesa pienes', 

Väkkärän niemes”, 


kuivasa kuuses', 
vääräsä männys' 


Vastaava laulu on säilynyt myöskin Vermlannin suomalaisilla, 
Karjalassa, Virossa ja vatjalaisilla. Laulu ei noudata säännöllistä 
Kalevalan-mittaa, vaan lastenrunouden tavallista, hakkaava- 
poljentoista, 2—4 nousua sisältävää runomittaa. 

KaarLE Kronn joutui laajojen tutkimustensa perustalla pitä- 
mään runsaan tunnelmarunoaineksen kehtoina toisaalta Länsi- 
Suomea, toisaalta Viroa. Näistä keskuksista runot olisivat vael- 
taneet itään päin. Tällainen ajatus tuntuu todennäköiseltä 
myöskin siksi, että muuallakin maailmassa on havaittu erinäis- 
ten seutujen, monien kulttuurihistoriallisten ja valtiollisten syit- 
ten yhteisestä vaikutuksesta, kehittyneen kansanrunouden syn- 
nyttäjinä erikoisen hedelmällisiksi. 

Länsi-Suomesta itään vaeltaneet tunnelmarunot, kuten muut- 
kin muinaisrunot, ovat toisaalta kulkeneet Savon kautta pohjoi- 
seen Karjalaan; toisaalta esiintyy Länsi-Suomesta peräisin ole- 
vaa traditiota Karjalan kannaksella, mistä näitä runoja on siir- 
tynyt Suomenlahden ympäri Inkeriin ja Viroon saakka. Vaikkei 
näitä runoja ole moniakaan pantu Länsi-Suomesta muistiin, 
niissä esiintyvät sanat ja asiat voivat todistaa runojen läntistä 





Säkkipillin soittaja. Maalaus Taivassalon kirkosta. 


syntymäseutua. Kuvaava esimerkki siitä, kuinka alkuaan länsi- 
suomalainen tunnelmaruno on myöhempänä aikana Länsi-Suo- 
mesta kokonaan hävinnyt ja vain Itä-Suomessa säilynyt, on 
juuri äsken mainittu »Etsei Suomet sorkeinta», jonka 1700- 
luvulta säilyneet länsisuomalaiset toisinnot näin ovat periaat- 
teellisestikin erinomaisen arvokkaat. 

KaarLE Kronrn on edelleen kehitellyt teoriaa runsaan tun- 
nelmarunostonkin länsisuomalaisesta alkuperästä hyvin pit- 
källe. Hän on olettanut, että lauluja ovat sepittäneet sivistystä 
saaneet henkilöt, erityisesti hengellisen säädyn jäsenet, ja että 
niitä ovat levittäneet varsinkin teinit kierrellessään ympäri 
maata. Hengelliseen säätyyn viittaa KRoHNin mukaan laulajan 
puhuttelu: 


Veikkoseni, vaimon poika! 


Hengelliseen säätyyn pyrkijän näet tuli olla aviovaimon poika. 
Sana koulukumppali runoissa viittaa myös oppineeseen luok- 


kaan. Varmaan on vuosisatojen kuluessa sivistyneilläkin suo- 
malaisilla ollut jokin osuus laulujen sepittäjinä ja levittäjinä; 
ja muistoja teinien laulumatkoista on saatu vielä nykyään elä- 
viltä henkilöiltäkin. Ja epäilemättä ovat Suomessakin, kuten 
muualla, myös jonkinlaiset »spielmannit» ja kiertävät maal- 
likkolaulajat olleet runouden levittäjinä — siinä suhteessa mei- 
dän maamme, jonka »leikarikulttuuri» on tosiasia, ei ole voinut 
kokonaan poiketa muusta Euroopasta. Mutta kansanlyriik- 
kamme luomisessa on kaikilla yhteiskuntaluokilla ja molem- 
milla sukupuolilla osansa, siitä ovat runot itse kieltämättömänä 
todistuksena. 


MISSÄ ON LAULETTU? 


Tunnelmarunous tarjoutuu laulajan viihdykkeeksi kodin pii- 
rissä, yksinäisillä taipaleilla, paimenessa, yhteisissä töissä ja 
illanistujaisissa yhtä hyvin kuin kyläkeinuilla, kisoissa, pidoissa 
ja juhlissa. Lauluun purkautuu ilo niinkuin surukin. — Eräs 
Inkerin Liissilän vaimo kertoi runojen kerääjälle F. KÄRJELLE, 
kuinka laulut hänelle ovat raskaan elämän huojennuksena: 
»Usein yksinäni ryhdyn laulamaan minjän- tai morsiamen vir- 
siä ja silloin itken mieleni synkeyden kirkkaaksi jälleen.» -— Lau- 
lut voivat myös olla peloittava ase: »xKauheampaa rangaistusta 
tuskin lienee kuin kujalle kokoontuneiden neitojen parjausvirsi 
jostakin läsnäolevasta. Häpiällä pakenee hän seurasta eikä sii- 
hen toisten tule», sanoo toinen Inkerin runojen kerääjä J. LäN- 
KELÄ. — Paimenet saattoivat karjassa käydessään pitää keske- 
nään oikeita laulukilpailuja — näin kehitteli itse Larin Paraske 
tyttönä virsitaitoansa. Keinuilla on laulettu varsinkin tunnel- 
marunoja. Siellä on ollut myöskin erityisten keinua eli »liek- 
kua» sekä keinumista ja »liekkumista» koskevien lyyrillisten ru- 
nojen tyyssija. Näissä lauluissa on aiheena »liekun» alkuperä, 
kuka sen on tehnyt, kantaako se hyvin, kuinka on »liekutet- 
tavan», jne. 

Häissäkin on juominkien yhteydessä esitetty varsinaisten hää- 
runojen ohella tunnelmarunoja. »Usein sukeutui morsiamen ja 
sulhasen puolen esilaulajien välillä laulukilpailu, jossa he lau- 


loivat muita tunnelma- 
runoja ja etenkin pilkka- 
lauluja, *kelläämisiä?.» 
Ihanimmat tunnelma- 
runot ovat ehkä kuiten- 
kin ne, jotka kuvastele- 
vat yksinäisen ihmisen 
mielialoja, usein haikean 
suloisia, Suomen luonnon 
salotunnelmissa. Tällai- 
sia lauluja on aiheen puo- 
lesta voinut syntyä missä 
osassa Suomea tahansa 
— on vain tarvittu ym- 
päröivää luontoa ja elä- 
mää, ihmisen sisäisiä sie- 
lunliikkeitä herkästi vais- 


toava runoilijanmieli nii- Larin Paraske (synt. 1833, kuollut puut- 


dan. [aoiIs Silti on "seen ja viluun 1904), etevin ja paras- 
s. 10086 3 ON muistinen kaikista nimeltä tunnetuista ru- 


huomattava, että van- nonlaulajista. Hänen taitamiaan runoja 


ja oot Ja loitsuja on julkaistu 1.343 toisintoa ja 
hassa kansanlyriikassa ei ON 


paikallisilla improvisaa- Valok. Natalia Linsen. 
tioilla juuri ole osaa; 

yksinkertaisetkin laulut ovat traditionaalista perintöä. Suuri 
lyyrikonlahja on yhtä harvinainen kansan- kuin taiderunou- 
dessa. Eteväkin laulaja kykenee harvoin luomaan elinkelpoista 
uutta laulua. Tämän on todistanut tunnelmarunoihin kohdis- 
tunut yksityiskohtainen tutkimus. 





LAULUT YHDISTYVÄT. 


Niinkuin on ollut puhe, lyyrilliset runonpätkät saattavat liit- 
tyä eri yhteyksiin ja näin muodostaa pitempiä runoja. Tarkka 
tutkimus on kuitenkin osoittanut, että lyyrilliset runomme 
tavallisimmin palautuvat 4-rivisiin säejaksoihin. Usein tämä 
säeluku esiintyy myöskin kahdenkertaistettuna, siis runot ovat 


8-rivisiä. Vanhojen lyyrillisten laulujen säeluku on täten sama 
kuin ns. uudemman kansanlaulun. Ja aivan samoin 
kuin uudempi kansanlyriikka ei yleensä kernaasti muodosta pit- 
kiä, monisäkeistöisiä lauluja, samoin myöskin vanha lyyrillinen 
kansanruno on enimmäkseen »nyksisäkeistöistän. Kun vanha 
runomitta ei kuitenkaan varsinaisesti noudata säkeistöjakoa ja 
kun sen säkeiden rakenne — ilman loppusointuja ja säkeiden 
tavuluku samaa normaalityyppiä — tekee mahdolliseksi mitan 
puolesta jatkaa runoa säkein ja kertosäkein vaikka kuinka pit- 
källe, syntyy tällä mitalla, eri aiheita toistensa jatkoksi liittä- 
mällä, helposti pitempiä lyyrillisiäkin runoja. Karjalan Soanlah- 
della kertoi eräs eukko vuonna 1847 runonkerääjä RIETRIKKI 
PoLEnille elämänvaiheensa seuraavin lyyrillisin kuvasarjoin 
— »vesi kiehui eukon silmissä tätä virttä laulaessa»: 


Ei ne kasva kaikki lapset, 

ei ylene yksikänä, 

niinkuin mie katala kasvon. 
Kasvon aina kaunihisti, 
kasvon kun kataja mäellä, 
tai mänty mäen nenässä. 

Ei ne kasva jne., 

niinkuin mie kananen kasvon, 
kasvon aivan kaunihisti, 

ylen lystisti ylenin. 

En ollut hoikka luonnon hoikka, 
enkä musta luonnon musta, 
vaan oon hoikka huolen hoikka, 
sekä musta [murehen] musta. 
Huoli on hoikaksi vetänyt, 
mure muita mustemmaksi. 
Mie oon hoikka huolellinen, 
mie oon musta murheellinen. 

Niin minun moni sanovi, 
usia ajattelevi, 
minun ilolla laulavani, 
sekä mielellä hyvällä. 

En mie ilolla laula 
enkä mielellä hyvällä; 
surussani suuta pieksän, 
kamon ääntä kaiossani, 
ikävissäni iloitsen. 


Minull on huolet kolmenlaiset, 
murehet monen näköset. 
Yks on huoli pääni päällä, 
sen panisin palmikolle; 
toinen alla jalkohini, 
sen sukilla suorittasin, 
sekä pakloille panisin. 

Onpa huoli sy'äntä kohti, 
se minun manalle viepi, 
tuonelahan toivottavi, 
maanalahan matojen syöä, 
tuonen toukille kaluta. 

Lähen tästä kun lähenkin, 
toisen lähtövän keralle, 
kolmannen käkiivän kansa, 
kansa toisen karkulaisen; 
heitän suoni, heitän maani, 
heitän hiekkarantaseni, 
valhan valkeat veteni 
muihin mustihin vesihin. 
Läkkös musta muille maille, 
toukka toisille vesille! 


Yllä on kappalejaolla eroteltu ne viisi lyyrillistä runoa, joista 
tämä laulu on yhdistetty ja joita on muualta pantu muistiin 
erillisinä tai toisiin yhteyksiin ryhmittyneinä. Siten esim. kes- 
kimmäinen osa »En mie ilolla laula» on Virosta asti Suomen Kar- 
jalaan vaeltanut laulelma. 


ERI MAAKUNTIEN RUNOTAR. 


Tunnelmarunojen kuten muunkin vanhan kansanrunou- 
temme vertailevaa maantieteellistä tutkimista vaikeuttaa edel- 
leen myös se, että runojen keräys alkoi niin myöhään, että vanha 
runo oli jo ehtinyt Länsi-Suomessa väistyä uudemman laulun 
tieltä. Lyyrillisiä lauluja, joiden käytäntö kuitenkin on laajempi 
kuin esim. kertovien sankarirunojen, on kuitenkin saatu lännes- 
täkin enemmän muistiin kuin muuta vanhaa runoa, ja sen vuoksi 
voimme juuri tunnelmarunoudesta puhuen jonkin verran kiin- 
nittää huomiota eri maakuntien lauluainekseen. Jollemme ota 
lukuun kehto- ja lastenlauluja, joita on koko Suomen alueelta, 


runsaasti kerättynä, on tosin Varsinais-Suomesta, Uudelta- 
maalta, Satakunnasta, Etelä-Pohjanmaalta ja Etelä- ja Keski- 
Hämeestä pantu muistiin aika harvoja lyyrillisiä runotyyppejä. 
Runsaammin on lyyrillistä vanhaa runoa vielä saatu muistiin 
Pohjois-Pohjanmaalta, Pohjois-Hämeestä ja Savosta, ja erittäin 
runsaasti Karjalasta ja Inkeristä. 

Varsinais-Suomesta on, paitsi »Etsei Suomet sorkeinta», säily- 
nyt vain muutama vanhamittainen tunnelmaruno. Sellaisia on 
»Millä maksan äidin maidonn, laajalti suomalaisella ja virolaisella 
alueella tunnettu laulu. Sieltä on myöskin pantu muistiin 
»Miniän runoa», joka on tavattu lisäksi Etelä-Hämeestä ja Sata- 
kunnasta. Tämän runon vanhimmat muistiinpanot esiintyvät 
jo TopPgLIUS vanhemman ja LönNRrorin kokoelmissa. Runon 
aiheena on suurelliseen elämään tottuneen miniän työläs olo 
appelassa ja se sisältää myös kertovaa, toimintaa kuvailevaa 
ainesta. Pöytyäläinen muoto kuuluu: 


Olin tyttö talosa, 

kasosin kun putki palosa. 
Makasin luhtisa lukun takana, 
viiren villavaipan alla, 

korvani kuuren tyynyn päällä, 
seittemän lakanan sisällä. 

Sinne mä kuulin kukkon laulun, 
alta vaipan varstan paukun. 
Orjat survoit, orjat jauhoit, 
palkolliset riihet tapoit. 

Sitten kun unestani kylläks sain, 
tulin alas kellariihin, 

laskin oltta juarakseni, 
nisukakkoo syäräkseni. 

Viätiin sitt Myyrille miniäks, 
Myyrin pojalle pualisoks. 
Myyrillä pantiin jauhamaan 
karpio kahrella kämmenellä. 
Myyrin faari tuli sisälle 
haapahalko kainalosa, 
pitkä vitta pihlavainen. 

Sano: »Kusa on sinua piretty, 
kotei ole tyähöön pantu, 
kasotettu kun tervaskantoo.» 


Ohhoh minunkin onneni ossaa, 
ihanaista elämääni! 
Mahro mun äitini mahona maata, 
juasta suven joutilaana, 
pirellä piäniä kivejä, 
kapaloita kannonpäitä, 
ennenkun tämmöstä tytärtä. 


Runon viimeiset säkeet: »Mahro mun äitini mahona maata» 
jne. sisältävät yleisen tunnelmarunoaiheen, joka esim. Karja- 
lassa esiintyy monimuotoiseksi kirjailtuna. 

Lounais-Suomessa esiintyy myöskin humoristista vanhaa 
runoa, jonka mitta usein kuitenkin on melko vapaata. Esim.: 


Onkos teillä niinkuin meillä? 
Meillä on niinkuin herroisakin, 
he e heh herroisakin: 
kaffepannu pöyrän päälä, 

pöh öh pöh pöytäni päälä. 
Onkos teillä niinkuin meillä? 
Meillä on niinkuin herroisakin, 
he e heh herroisakin: 
karhunnahka portin päälä, 

pö öh pöh porttini päälä. 


Varsinaissuomalaisista paimenlauluista siteeraamme seuraa- 
van näytteen, joka Muurlasta muistiin pantuna kuuluu lounais- 
suomalaisessa iskevyydessään näin: 


Luur luur luttenpaimen, 
Lassi Miko vohtenpaimen, 
ajas sun karjas tänne maalle, 
täältä maalta Huikumäelle! 
Muu peseskelevä silmiäs, 

kyl sare mun silmän pesse; 
muu harjaskeleva päätäs, 
kyl hako mun pääni harja; 
muu kuunteleva kirkonkelloi, 
mää kuuntelen karjankelloi; 
muu kuunteleva papiäänt, 
mää kuuntelen putiäänt, 
koira haukkina, 

sonni luihkina, 


pöy, Öy, ÖY. 


Tässä toisinnossa on yhdistynyt kaksi runoa, joista edellisessä 
»Tyytyn lyytyn tyttöpaimen» toinen paimen houkuttelee toista 
luokseen; loppupuoli on hyvin suosittua paimenlaulutyyppiä 
»Muut ne kuuli kirkonkellon». 

Merkillinen runo, jonka syntyhistoria vielä on selvittämättä, 
on seuraava veikeä laulu poika- ja tyttölapsista, joka Suomen 
Kansan Vanhoissa Runoissa on asetettu lyyrillisten runojen jouk- 
koon. Nähtävästi tämä runo on luettava tyttöjen ja poikien 
välisten soimauslaulujen joukkoon. Runoa on pantu muistiin 
Varsinais-Suomesta ja Pohjois-Pohjanmaalta ja jokin toisinto 
aina Suojärveltä ja Ilomantsista asti. Muurlassa laulu kuuluu: 


Helunt lauvantan pitkäp peevä, 

pojak kotja kutsutti, 

uuniluural vihrelti, 

vihta katon pääll heitetti. 

Tuhkapuuro keitetti, 

terva sekka heitetti, 

uuni laorall syämän, 

kenkrajak kette. 

Mitäs meille saatti” 

Poikkia meille saatti, 

niinku musti porssi. 

Koht talli juosti, 

hevosvaate tuotti, 

revästin poikkae vakuvaatteks 

S1itt ku he vähä kasvoi, 

meni he liukkall jääll, 

sitt tull kylm pohtuul 

ja puhals heiti jää all. 
Helunt lauvantan pitkäp peevä, 

flikak kotja kutsutti, 

uurell vihrall vihrelti, 

viht katon pääll heitetti, 

rieskapuuro keitetti, 

sokeri sekka heitetti, 

salin pööräll syämä, 

hopjaluskak kette. 

Mitäs meille saatti? 

Flikoja meille saatti, 

niinku valkki kanoi. 

Koht Turkku juosti, 


silkkipakka tuotti, 

revästi flikkae vakuvaatteks. 
Sitt ku he vähä kasvoi, 

meni he vehrjäsen koivu lalva, 
sitt tul lömmyne lenstuul, 
puhals heiti viherjäisell keroll, 
sitt tull kaks kolm enkelt 

ja vei heitin taevass. 


Karjalassa tyttölapset istuvat tammen oksalla, pojat hongan 
tai kuusen, josta heidät pudotetaan alas; tytöt kääritään silkki- 
huiviin, pojat hevosloimeen tai nahkaan. 

Satakunnan ja Hämeen rajamailta on pantu muistiin jo Lönn- 
rotin kokoelmissa esiintyvä miesten laulama »Naijan runo», 
jossa on remseätä kerskailua ja uhmaa: 

Olis mulla vallan miekka, 
vallan miekka, vallan kulta, 
vallan valkia hevoinen; 
ajaisin mä Naisimaalle, 
naisin sieltä neittä kolme, 
yhden nuoren, toisen vanhan, 
kolmannen kasatun neiden. 
Kasatulla työt tekisin, 
vanhan neuona pitäisin, 

itte nuorta naurattaisin. 

Hämeestä ja sieltä itään ja pohjoiseen päin taas on merkitty 
muistiin naisen sepittämää kansanrunoutemme kuuluisaa rak- 
kausrunoa »Jos mun tuttuni tulisin, joka edempänä joutuu 
puheeksi. 

Pohjois-Hämeessä esiintyy jo runsaammin vanhan tunnelma- 
runon tyyppejä. Siellä tavataan runoja laulusta, esim. vLaulai- 
sin meret mesiksi», valitusrunoja: »Minun on turva turpehessan, 
tyttöjen kerskailurunoja: »Oispa tässä tyttäressä» jne. — 
aiheita, joiden kukoistava rikkaus itäsuomalaisella alueella on 
tehnyt ne kansanlyriikkamme yleisesti tunnetuiksi edustajiksi. 

Pohjanmaalla jatkuu lyyrillinen traditio yhä runsaampana. 
Pohjois-Pohjanmaalla tavataan esim. eräs kaikkein yleisimpiä 
suomalaisen kansanlyriikan aiheita: 


Kannapa korppi huoliani, 
murettani musta lintu, 


kanna kaivohin syvihin, 
järvehen kalattomaan! 

Jos sinä kannat kalalliseen, 
kalat kaikki huolestuvat, 
ahvenet ani (alas) menevät, 
lohen pojat pois tulevat. 


Tämä runoaihe on niitä v»lentäviä säkeistöjän, jotka meille säi- 
lyneen vanhan tunnelmarunouden joukossa ovat suosittuja ja 
jotka sukeltavat esiin milloin minkin laulun yhteydessä. Tällai- 
siin säejaksoihin soveltuvat EtL1as LÖNNROoTin sanat Kanteletta- 
ren esipuheessa: »Semmoisia lauseita mahtoi jo ikivanhuudesta 
käydä kuin muitaki sananparsia kansassa, jonkalaisina helposti 
tulivat muuttumattomina milloin mihinki lauluun sekaumaan.» 

Toisena esimerkkinä tällaisesta suositusta runoaiheesta voisi 
mainita seuraavan säkeistön, jossa niin ikään annetaan eläimen 
kannettavaksi huolet: 


Anna huolia hevosen, 
hevosell on luu lujempi, 
luu lujempi, pää parempi, 
hammas kahta karkeampi. 

Edellisessä laulussa, jossa korpin käskettiin kantaa huolet 
kalattomaan lampeen, etteivät kalatkin tulisi murheellisiksi, 
pilkahtaa hymy kyynelten läpi» lempeästi säteillen. Jälkim- 
mäisessä laulussa saavutetaan samanlainen vapauttava loppu- 
ratkaisu reippaalla huumorilla. 

Anna huolia hevosen» on itse asiassa esimerkki sananlaskun 
ja runon väliseinän pois sulamisesta; se on sananlaskusta synty- 
nyt runo, kuten KAARLE KronHn on osoittanut. 

Idemmäksi Suomeen saavuttuamme on tunnelmarunotyyp- 
pien lukumäärä jo niin runsas, että kunkin maakunnan yksityis- 
ten tyyppien esitteleminen veisi liian laajalle. Siirrymme nyt 
vanhan lyyrillisen runoutemme yleiseen esittelemiseen sellaisena 
kuin tämä runous juuri lähinnä itäisillä rikkailla laulualueilla 
kukoistaa. 


LAULUJA LAULUSTA. 


Laulua koskevia tunnelmarunoja on runsaasti. Näistä ru- 
noista saa samalla kuvan sellaisista seikoista kuin laulutilai- 
suuksista, laulujen esittämistavoista, laulajan henkilöstä, laulun 
vaikutuksesta kuulijakuntaan. Eräitä tällaisia runoja on myös 
käytetty alkusanoina runonlauluun ryhdyttäessä taikka laula- 
jan loppusanoina. 

KaaRLE Kromun on, tutkiessaan laulua koskevia tunnelma- 
runoja, tullut siihen johtopäätökseen, että nimenomaan näiden 
runojen syntymäkeskuksina ovat olleet toisaalta Länsi-Suomi, 
toisaalta Viro. Kaikilla laulualueilla on tietysti sitä paitsi sepi- 
tetty myös itsenäisesti runoutta. 

Laulujen laadussa voi myöskin havaita eri alueilla eroa. 
Läntis-pohjoisten laulualueiden runot ovat eteläisiin verrattuina 
vakavampia, synkempiäkin; jälkimmäisen alueen lauluissa on 
enemmän iloa, heleämpää laulumieltä, aivan kuin Viron kansan- 
runoudessa. Myöskin laulujen esittämistapa on ollut erilainen. 
Tunnelmarunoja on tietenkin kaikkialla laulanut yksinäinen 
laulaja mielensä kevennykseksi; läntis-pohjoisella alueella on 
laulua suuremmissa seuroissa esitetty parittain: 


Pankamme käsi kätehen, 
haka toisehen hakahan, 
sormet sormien lomahan! 


Ainoa varsinainen tieto lyyrillisen kuorolaulun esiintymisestä 
mainitulla alueella on tyttöjen kuorolaulu Ritvalan keväisessä 
helkajuhlassa. Karjalan kannaksella ja Inkerissä sen sijaan on 
laulettu kuorossa, esilaulajan johtaessa: 


Täss' on tykky tyttösiä, 
riuku rinnan seisojia, 
parvi neitosta parasta; 
ei ole eeltä laulajaista, 
sanojen sovittajaista, 
kun en aina ma aloita, 
enkä nosta nuottiani, 
sovita sanasiani. 


Inkerissä laulajat usein muodostavat piirin, jossa he liikkuvat 
vanhaa runoa laulettaessa. Tämä kuvastuu laulussakin: 


Työ tytöt, miun sisoin, 
laatuisat emmoin lapset! 
Kävvää rinnoin, tehhää rink, 
kävvää myö käsi kättee! 


Ja näissä inkeriläisperäisissä lauluissa helisee riemukas lau- 
lajamieli: 
En ma voi ilotta olla, 
ilman laulutta eleä. 
Mä synnyin ilokylässä, 
kasvoin laulukartanolla. 
Isäni ilon suvaitsi, 
emoni lavean laulun, 
veljeni tasaisen tanssin, 
siskoni jalan siveän. 


Inkeriläinen laulaja on suorastaan »kantelolla kasvatettu». 
Hänen aamulla herätessään »pilli nousi piukkamahan, kanteloi- 
nen soittamahan. 

Karjalan kannaksella ja Keski-Inkerissä kutsutaan laulut 
riemullisesti tupaan: 


Tulkaa virteni tupahan, 
saakaa suojahan sanani! 
Mikä ei mahtune ovesta, 
se tulkohon ikkunasta, 
remutkohon reppänästä, 
poikkipuolin polvilleni, 
pitkin parmahaisilleni! 
Tuosta otan yksin kaksin, 
viisin kuusin viimeisellä. 


Pidoissa nousee tunnelma, ja laulaja huudahtaa: 


Eipä tässä lautsat laula, 
kun ei laula lautsalliset; 
eikä ikkunat iloitse, 
kun ei ikkunan alaiset. 
Eipä tässä pöyät pöykä, 

kun ei pöykä pöyälliset, 
eikä reppänät remuitse, 

N kun ei reppänän alaiset. 

Larin Parasken talo Metsäpirtin Vaskelassa. Tämä talo myytiin v. 1899 

pakkohuutokaupalla maksamattomista veroista. »Viede ja taide tahtoivat 

kyllä tyhjentää hänen henkiset rikkautensa — . Mutta hän sai kokea, 

ettei kylmällä kylällä, rautaisella rahvahalla ollut varaa hädän hetkellä 
hänelle ojentaa 700 markkaa» (Väinö Salminen). 


Yllättävän komealla vertauksella luonnehditaan laulajien 
yhteentuloa: 


Harvoin on haahet hangatuksin, 
sotilaivat laiatuksin, 

sotikaaret kaulatuksin, 
harvemmin emosen lapset. 

Nyt kun yhtehen yhymme, 
nyt kun saamme suutasuksin, 
nytpä leikki lyötänehen 
ja ilo is'ettänehen. 


Voimallisin sanoin laulaja saattaa ylistää omaa kykyänsä ja 
laulun mahtia. Pohjalais-vienalainen laulaja manaa itselleen 
»joutsenen korean kulkun»n, »rajun rinnan rastahaisen», vkäkösen 
lipeän kielen» laulaakseen. Intoutunut laulaja syöksähtää tupaan 
»kuin tulikipuna, taikka rautamuurahainem. Hän kykenee lau- 


lamaan yhtä mittaa yhdeksän yötä ja virsillään voittamaan 
»viisi vuojolaista, kaksi kolme karjalaista», niinkuin keski-inke- 
riläinen laulaja kerskaa. Mutta ei siinä kyllin, vaan mahtilau- 
lajan vaikutuksesta vhiietkin hikoelevi, jumalatkin lämpiävin, 
niinkuin akonlahtelainen tietäjä ErL1as Lönnrorille lauloi. Kaut- 
ta suomalaisen laulualueen kaikuu myöskin laulajan suoranaista 
loitsintakykyä vakuuttava runo, jossa uhataan laulaa »meret 
mesiksi, meren hiekat hernehiksi, suoloiksi meren somerot». 

Laulaja saattaa myöskin melkein turhamaisesti kerskua voit- 
tamattomuudestaan; hän saattaa vaatia kestitystä, vieläpä 
rahapalkkaakin. Näin hän kerskaa: 

Kävin häät, kävin käräjät, 
kävin lapsenristiäiset, 
kävin kolmella kokolla, 
yheksillä yötulilla. 

Ei ollut pääni polkijaista, 
eikä suuni sulkijaista, 

ei kieleni kieltäjäistä; 

eik? ole näillä maillakana, 
ei näillä vesilläkänä, 

näillä rantasillakana. 

Koska vei kumaja kuiva kulkku, henki ei rasvaton heläjä», 
laulaja haluaa olutta, joskus viinaakin kurkkunsa kostukkeeksi. 
Naislaulaja puolestaan torjuu väitteen, että hän tarvitsisi huma- 
laa innoittajakseen. Virolais-inkeriläisellä alueella voidaan pyy- 
tää rahapalkkaa sielläkin, vaikka siellä todetaan, ettei »pilli 
perettä toita, kannel kansoa elätä». Vienan Karjalassa on palkan 
vaatimus sisältynyt etupäässä naisten laulamiin häärunoihin; 
tällaista palkatun häälaulajan esiintymistä tutkijat kuitenkin 
pitävät myöhäisenä ilmiönä. Vienassa on laulua hauskasti 
hinnoiteltu vanhassa Ruotsin rahassa, mikä liittää runon länsi- 
suomalaiseen kulttuuripiiriin: 


Laulaisin ma, taitaisin ma, 
kunpa palkka pantaisihin. 
En ma paljoa kysyisi, 
eikä välttäisi vähättä: 
talari joka sanalta, 

puoli puolelta sanalta, 


tolppa kielen käännynnästä, 
äyri suun avoannasta, 
ploutu kaikelta peliltä. 


Ei silloin ihme, jos laulaja ke- 
huu ansaitsevansa enemmän 
rahoja kuin v»kuningas kuunna 
vuonna, seppä seitsennä ke- 
sänä, talonpoika polvenahans. 
Ylväiden mahtilaulajien ja 
riemuisten pitohuoneiden pii- 
ristä vie meidät pois toinen, 
hennommin |lyyrillinen linja 
laulua koskevissa tunnelma- 
runoissa. Pohjanmaalta ja 
Savosta alkaen itään päin tun- 
netaan runo, jossa laulaja sa- Haapas-Mari, kansanrunouden suuri 
N taitaja. Uusikirkko. 
noo laulavansa huvikseen, s.o. Valok. S. Paulaharju. 
»— — iltani iloksi, huopeneksi 
huomeneni, viehkeheksi viikkokauen, ilman aikani ratoksi.» 
Yhtä yksinkertainen syy lauluun on: vkun olen luotu laulajaksi», 
niinkuin käki on luotu kukkujaksi. Käki tulee laulajan mieleen 
helposti muutenkin; kevätkäkönen on suomalaisen kansanlyrii- 
kan runollinen lintu. Raikasta luonnontunnelmaa uhoaa näissä 
mielikuvissa liikkuva runo: 


Kukkua käki käkesi 
lehtomaalle mentyähän, 
salomaalle saatuahan; 
huhuella neito nuori 
mäen päälle päästyähän, 
korvesta kohottuahan. 





Tämä harvoin viivoin piirretty pieni runo on kansanlyriik- 
kamme helmiä; sen ilmavassa maisemassa, sen tunnelmassa on 
jotakin suomalaiselle perin tuttua, kaunista ja rakasta. 

Viron ja Inkerin luonto on, vaikkei se olekaan niin jylhän 
väkevä kuin Suomen, kuitenkin innoittanut näiden seutujen 
laulajat suurpiirteiseen runoon, jossa korpi- ja merenrantamai- 
sema liittyvät yhteen — runo siis edellyttää meren läheisyyttä: 


Soi metsä, kumaja korpi, 
heläele hiekkaranta, 
meren ruo'ikko rumaja, 
meren kaislikko kalaja, 
minun lapsen laulaessa! 


Suomalaisella alueella on tätä virolaisperäistä runoa, luonteen- 
omaista kylläkin, muutettu siten, että laulaja on tehty suru- 
mieliseksi; hän on »kovaosainems taikka vhuolellinen». Larin 
Paraske lauloi: 


meren kaislikko kalaja 
miu vakoisen vastahain, 
kohtahain kova-osasen! 


Yhtä hyvin kuin laulajan innovittimena on ilo ja riemu, voi suru 
myöskin saada laulamaan; vaikka ankea mieliala yleensä on 
harvinaisempi laulua koskettelevissa runoissa. »Laulan hoikka 
huolissani, ikävissäai iloitsen», tunnustaa laulaja, jonka virret 
ovat »ve'ensekaiset». Hienosti laulaja ilmaisee osanottonsa myös- 
kin muita murheellisia kohtaan. Käki-vertausta käyttäen hän 
sanoo: 

Siinä kukkuisin kovemmin, 
kussa käypi huolellinen, 
marras maita mittelevi; 
siin? en virkkaisi mitänä, 
kussa autuas ajavi. 


Kaikkiin laulajiin soveltuu muinaisajan vakuutus: 


Ennen puuttui metsä puita, 
metsä puita, maa kiviä, 
ennenkuin runo sanoja, 
runon lapsi lausehia. 


Laulajaneito tosin voi pyydellä anteeksi, että hänen laulussaan 
saattaa olla »vääriä sanoja»; mutta laulaja puolustautuu myös 
moitteita vastaan: »virret on tehty ennen meitä, ennen meitä, 
ennen teitä». 

Laulajan loppusanoissa esiintyy merkillinen kuva »virsi- 
kerästä»: 


Käärin virteni kerälle, 
sykkyrälle syyättelen, 
panen aitan parven päähän. 

Pannen villavakkasehen; 
villanen vanuttanevi. 

Pannen ohrapurnusehen; 
vihnehisin juuttunevi. 

Panen kirjalippahasen, 
sieltä toiste löyteäni. 


» Virsikerä» esiintyy runokuvana myöskin lättiläisessä kansan- 
runoudessa. »Kirjalippaan» ohella esiintyy myöskin »virsilipas». 
»Kirjalippaalla» on varmaan käsitettävä kirjailtua lipasta. Mitä 
tällainen runokuva virsikerästä, joka pannaan lippaaseen, tar- 
koittaa, siitä on eri käsityksiä. KAarLE Kronn Oli sitä mieltä, 
että kysymyksessä on kirjoitetun paperikäärön asettaminen lip- 
paaseen; onhan mahdollista, että lukutaitoiset laulajat ovat 
laulaneet eräitä laulujaan paperistakin. Näin asiaa kuiten- 
kaan tuskin voi selittää. Joka tapauksessa tämäkään kuva kan- 
sanrunoudessa tuskin on satunnainen, vaan sillä lienee, kuten 
kansanrunouden kielikuvilla yleensä, jokin asiallinen pohja. 


RAKKAUSLAULUT. 


Vanhassa kansanlyriikassamme soi kaiken tunnelmarunouden 
keskeinen aihe, rakkaus, huomattavana, mutta ei silti johtavana 
sävelenä. Lemmenonni ei ole kansanlyriikassakaan runosuonta 
herkimmin hersyttävä tunne, pikemminkin innoittaa lemmen- 
kaiho runsaimmin runoja. Mielitiettyä kaipaava nuori ihminen 
valittaa: »Fi ole mulla niinkuin muilla», tai: Muut on kaikki kak- 
sittain — minä yökkö yksinäni». Joskus on aihe traagillinen: 
»Vasta kullan kuolettelin, marjan saattelin Manalle»; vielä 
on »Tuonen tie rohoittumatta, kalmanheinät kasvamatta.» 
Joskus on kulta vain poissa, kaukana. Silloin etsii suoma- 
laisenkin laulajan mielikuvitus sanansaattajia, joilla on lempi- 
väin viestinviejän asema kaikkien kansojen runoudessa; hän 
haaveksii, kuinka linnut voivat, tai jolleivät ne, ainakin tuuli 
voi voittaa välimatkat: 


Eftähäll?' on mun omani, 
etähällä, vierahalla; 
eikä sinne lintu lennä 
sanomata saattamahan. 


Oisko tuuli mielellisnä, 
ahavainen kielellisnä; 
sanan veisi, toisen toisi 
kahen rakkahan välillä. 


Mutta kansanlaulu on myös asiallinen. Niinkuin maalais- 
ihmisen elämässä arkityö ja tunnelmat, luonnon ihanuus ja kai- 
ken luonnollisen elämän proosa sulautuvat yhteen, väkeväksi 
kokonaisuudeksi, niin myöskin kansanlyriikkaa erottaa taide- 
lyriikasta se, että siinä luontevasti voivat sulautua toisiinsa 
herkkä runollisuus ja arkiset mielikuvat, tunteen haaveellisuus 
ja sen karkeakin ruumiillinen ilmaus. 

Sellainen toimi kuin rakastetun vaatteiden puhtaudesta huo- 
lehtiminen saa seuraavassa, kaipaavassa laulussa runollisen 
pyhityksen, ikäänkuin vertauskuvallisuuden: 


Kukapa mun kullalleni 
pesevi pyhäiset palat, 
arkipaiat antelevi? 

Kun oisi omalla maalla, 
itse sotkut sotkisinkin, 
pesisin pyhäisen paian, 
arkipaian antelisin; — 
vaan on maalla vierahalla. 


Kotoinen tunnelma aivan arkisine askareineen on myöskin 
jalostunut herkäksi kaipauksen vireeksi laulussa: 


Ajat armahat menevät 
armasta ajatellessa, 
päivät kultaiset kuluvat 
kultoani kuunnellessa. 


Minun ei kuulu kultastani, 
ei heläjä herttastani, 
ei kuulu kujalla käyvän, 
alla ikkunan asuvan, 
pilkkovan pinolla puita, 
kolkkavan katoksen alla. 


Yhtä luontevasti voi uneksivaan mielitietyn kaipaukseen 
liittyä sellainen toivomus kuin »Anna suuta ja likistäv», monia 
muita ruumiillista läheisyyttä kuvailevia säkeitä siteeraamatta. 

Kristillisetkin ajatukset sulautuvat vaivattomasti puhtaaseen 


rakkausrunoon: 


En tullut oluen himolla, 
enkä taarin tarpehella, 
tulin hanheni halulla, 
helmilintuni helyllä, 
armon kautta ainoiseni; 
kylläpä mun veri vetävi, 
oma luonto luokse tuopi, 
orahalla mun omani, 
taimella tasavereni. 

Kun, Jeesus, terän tekisit, 
hyvän varren valmistasit, 
niin min” ottaisin omani, 
kultani tykööni toisin, 
vereväni vierelleni, 
kaunoiseni kainalooni 
muihen mustien seasta. 


Voimakkain suomalainen rakkausruno on kuuluisa, jo Her- 
derin huomaama ja Goethen saksaksi kääntämä: 


Jos mun tuttuni tulisi, 
ennennähtyni näkyisi, 

sille kättä käppeäisin, 

vaikk' ois käärme kämmenpäässä; 
sille suuta suikkoaisin, 

vaikk? ois suu suen veressä; 

sille kaulahan kapuisin, 

vaikk' ois kalma kaulan päällä, 
vielä vierehen menisin, 

vaikk' ois vierus verta täynnä. 


Runon hurjana toinen toistaan kammottavampiin kuviin 
kohoava mielikuvitus kertoo harvinaisen väkevästä eroottisesta 
haltioitumuksesta naispuolisella laulajalla. Tämä sekä tunteel- 
taan että runomuodoltaan suurenmoisesti keskitetty runo on eräs 
kansanlyriikkamme ainoalaatuinen huippusaavutus. 

Henkistä voimaa, joka »paljastaa naisen sielunelämästä 


syvempiä ja väkevämpiä aloja kuin heltyvää tunteellisuutta», 
niinkuin V TARKIAINEN sanoo, uhoavat sellaiset runot, joissa 
lemmen pettymys on karaistunut stoalaiseksi alistuneisuudeksi 
ja kylmyydeksi tai kirkastunut huumoriksi naineen naisen mie- 
lessä: »Minä jauhan Jaakolleni, väännän vääräsäärelleni tai: 
»Puutuin tuohon pulluksehenn». Vastaava miesten laulama runo 
on ennen mainittu »Etsei Suomet sorkeinta» Itä-Suomessa 
esiintyvine säkeineen: 


Muut saivat soreat neidot, 
mulle herja heitettiin. 


Valoisaksi elämänviisaudeksi on tunne sen sijaan selkeytynyt 
tutuissa säkeissä: 


Nähä muien jos on musta, 
sima on mun silmästäni, 
mesimarja mielestäni; 

muien musta, mun hyvänen. 


Ja iloinen, voitollinen varmuus helisee tyttöjen lauluista: 


Aina soivat sorjan korvat, 
ramajavat kuin rautakellot. 
Pojat soimahan panevat, 
kotonahan kaihoavat, 
majoillahan mainitsevat: 
»ntuoll' on tyttö kasvamassa, 
monen miehen mielitietto, 
sulhasen syämensyttö). 


Sellaisen tytön tulee muka sääli sulhasia, jotka jäävät suruun 
ja »puolikuolioiksi» tytön muille maille siirtyessä. Sellainen tyttö 
voi myöskin runoilla riemukkaan ja kiihkeän pyynnön: 


Heikkiseni, herttaseni, 
sinisukka sulhaseni, 
punapaula puolisoni, 
tule yöllä yksinäsi, 
kuutamalla kulpoittele, 
jottei tunnu jälki jäällä, 
jälki jäällä, tiera tiellä, 
jalan isku iljanella, 

tule kultasi tyköhön: 
kainalohon kaunoisesi! 


Tytön itsetietoisuus voi myös pukeutua melkein turhantär- 
keään omahyväisyyteen hänen varoessaan joutumasta kunnot- 
tomalle; ja yht'äkkiä voi taas hyvän kosijan toivomus valahtaa 
ihanaksi romanttiseksi unelmaksi: 

Ei täyvy tätä tytärtä 
likasille listehille 

pahoille rekipajuille. 

Kyllä tälle tyttärelle 
kaunis kaukoa tuleepi 
mustakulma muilta mailta, 
juoksoo orih punanen 
kirjokorja kiiättää. 

Joskin siis vanhassa suomalaisessa lemmenlaulussa ylen usein 
»sulho murtavi sydämen, miesi mielen kääntelevi», tapaamme 
sen tunneasteikossa myös väkevää aistillisuutta, kovan koke- 
muksen karkaisemaa voimaa, iloa ja huumoria. Ja useammin 
kuin rakastuneen nuorukaisen tai miehen hahmo häämöttää 
— mielenkiintoista kyllä — tämänkin lyyrillisen runon takaa 
naislaulaja: uneksivan tai viehätysvoimastaan tietoisen tytön 
nuoret piirteet taikka kypsyneen naisen haltioituneet, kokeneet 
kasvot. 


AVIOELÄMÄ. 


Edellä esitetyistä lemmenlauluista eräät voivat kohdistua 
yhtä hyvin naimattomaan mielitiettyyn kuin aviopuolisoon. Kun 
naislaulaja huolehtii rakastettunsa vaatteista, kun hän kaipaa 
tämän ääntä ja askelia kotipihalla, hän nähtävästi ikävöi avio- 
miestään. Ja rakkausruno »Jos mun tuttuni tulisi» voidaan sekin 
kohdistaa vihittyyn »tuttuun». — Nämä runot edustavat avio- 
liiton valoisaa tunnepuolta. Mutta on olemassa nimenomaan 
avio-oloihin kohdistuvia runoja, jotka kuvailevat pettymystä, 
kotielämän varjopuolia ja proosaa. Sekä nainen että mies voivat 
huomata saaneensa toivomaansa huonomman kumppanin: mies 
on kenties osoittautunut saamattomaksi tai pahanluonteiseksi, 
hän voi olla ulkomuodoltaan epämiellyttävä taikka hän voi olla 
juomari; vaimo kenties osoittautuu riitaiseksi. Ja varsinkin ne 
yhteiskunnalliset muodot, joissa avioliitto runojen kuvaamalla 


ajalla solmittiin, voivat muodostua tragiikkaa synnyttäviksi: 
suurperhe, johon pojat tuovat miniänsä, jossa appi, anoppi, 
kydyt ja nadot, langot ja kälyt asuvat saman katon alla, tekee 
miniän aseman vaikeaksi. Miniän kohtaloa valittavat lukuisat 
runot. 


Tyttönä— miniänä. 


Nuoruuden aikaa muinaisrunot ihannoivat juuri miehelässä 
olon vastakohtana. Runo piirtääkin nuoresta neidosta säteile- 
vän kuvan: 

Kun hän kävi, kanta välkkyi, 
kun hän seisoi, seinä paistoi, 
kun hän istui, maa iloitsi. 


Laulajan mielestä tämä aika on elämän onnellisin: 


Se on ilmalla iloa, 
se on polvutta parasta, 
mi ilo ison koissa, 
polvut maamon polven luona. 


Sen sijaan jo Satakunnasta alkaen muistiin pantu laulu toteaa, 
että 


Niin on tyttö taattolassa, 
kuin on marja mättähällä; 
niin on miniä miehelässä, 
kuin on koira kahlehissa. 

Ja kaunopuheisemmin vakuuttaa inkeriläinen laulaja, että 
tyttö on isän kotona kuin kuningas linnassaan, pappi seurakun- 
nassaan; miniä miehelässä on sen sijaan kuin »vanki Vennään 
maalla». 

Kovaosainen naimaton laulaja tunnustaa puolestaan, että 
hänenkin kohdaltaan sentään puuttuvat vielä eräät raskaat 
kokemukset: 

syömättä anopin leipä, 
apen silta astumatta, 
käymättä kälyn käräjä, 
miehen mieli noutamatta. 

Tällaisesta elämänviisaudesta huolimatta nuoren tytön mieli 
on miehelään, niinkuin runokin humoristisesti toteaa: 


Elä, emo, tytärtä huoli, 
tu'iksesi tuuvitella, 
varoiksesi vaavitella! 

Ei tule emon tukea 
eikä vanhemman varoa: 
tuuvittelet tuskiksesi, 
imettelet itkuksesi, 
vaivoiksesi vaavittelet, 
huoliksesi huiskuttelet. 
Vetehen on venosen mieli 
tervasiltai teloilta, 
nelon mieli miehelähän 
korkeastai ko'ista. 


Sitä paitsi oli eräs naisryhmä, jolle miehelään meno missään 
tapauksessa ei merkinnyt entistä raskaampaa elämää: toisten 
palveluksessa olevat neidot. Sellainen neito odottaa hartaasti 
sulhasta, joka hänet vottaisi orjuudesta, päästäis palkkapiikuu- 
desta.» Niinpä eräässä runossa miniä suorastaan on kiitollinen 
anopilleen siitä, että tämän poika on hänet kihlannut »kylän 
kivestä», päästänyt »mieron huhmaresta» ja »riihivarresta». 
Näissä raskaissa töissä neito oli saanut ponnistaa viimeiset 
voimansa. — Hänen ei luultu uupuvan, tai siitä ei välitetty; 
ja kuitenkin: »Jo minä silloin uuvuin, kun on uupuvat urootki; 
jo minäi silloin vaivuin, kun vaipu hevosten varsat.» 
Larin Parasken laulama varoitus on sekin nuorille vain van- 

hojen, kokeneiden varoituksia: 

Älkää nyt tytöt nykyiset, 

älkää surkaa sulhasii, 

miestä mielillä pahoilla; 

saap sulhon suremattai, 

miehen mielittä pahoitta, 

saap se tyhjän pyytämättä, 

kovan onnen ostamatta, 

niin kuin mie poloinen piika, 

aina surin sulhasii, 

miestä mielillä pahoilla. 

Käin renkille rekkeen 

ja pajulle palkkalaisen, 

karjalaisen kaplahille. 


Tällaisista varoituksista huolimatta karjalaiset neidot valittaen 


kysyvät, mikseivät heitä nai »Narvan sulhot, Turun piiparit 
perine», miksi »naiaan neiet naapurista, ei minua milloinkana»: 


Naiahan napimpiakin, 
otetahan ouompia. 

Ja miks ei minua naia, 

suon kukaista, maan kukaista, 
soreutta suopetäjän, 
kangaskoivun kauneutta, 
leppeyttä lehtokoivun, 
kesäheinän helpeyttä? 


Nuorena naitettu vaimo kuitenkin pettyneenä valittaa: 


Voi minua voitettua, 

kuin on nuorra naitettu, 
lassa on pantu lakki päähän, 
piennä vietynä vihille! 

Iskin kaupan kallallisen, 
syrjällisen synnyttelin, 

iskin ikuisen kaupan, 
ijäkseni itkukaupan, 

kuuksi kujerruskaupan. 

Ei se ilta kuin en itke, 

ei se viikko, kuin mie vieren. 


Ja miniää odottaa raskas osa. Hän ei kenties saa rakkautta 
uusilta sukulaisiltaan: 


Harvoin saapi orja lemmen, 
orja lemmen, vanki vallan, 
miniä ei milloinkaan, 

pojan vaimo polvenaan. 


Häntä suorastaan soimataan ja solvaistaan: 


Appi kutsui ahkioksi, 
anoppi vesihaoksi, 
kyty kylmäksi kiveksi, 
nato naisihin pahaksi. 


Mieskin saattaa osoittautua epäoikeudenmukaiseksi: 


Taas minua mies toruupi, 
ukko lyyä uhkajaapi. 

Enkös mie emäntä liene? 
Lapsen katson, kaalin keitän, 


lehmät lypsän, leivät paistan; 

viis on villaa keritsin, 

viis on vierasta ravitsin, 

viis on niitin viisikkoo. 
Tässä on havainnollisesti esitetty naidun maalaisnaisen tehtävien 
uuvuttava paljous: lapset, talous, karja, ulkotyöt, vieraiden kes- 


titys. Velvollisuutensa täyttäessään vaimo tällöin voi varmana 
kysyä: Enkös mie emäntä liene? 


Mies ja vaimo. 


Katkerampaa sen sijaan on, jos itse rakkauden tunnetta on 
kohdannut pettymys. Se saattaa tosin olla ulkonaisten seikko- 
jen, sellaisten kuin ulkomuodon tai köyhyyden, aiheuttama. 
Mutta traagillisempi on kohtalo, jos mies osoittautuu pahaksi 
ja raakaluonteiseksi: 


Sain viimen vihasen miehen, 
lihan syöjän, luun purijan, 
veren pillillä vetäjän. 


Silloin on vaikea muuta kuin valittaen kärsiä, tuska alati 
sydämessä: 


Laulut työksi lankiaapi, 
hevosen hyvän reessä; 
itku silmihin tuloopi 
pahan miehen vuotehella. 


Muiden osa näyttää laulajasta paljon onnellisemmalta: 


Niin tulee muijen sulhot 
muhotellen muorilleen, 
nakratellen naisellensa. 
Kahoppas minun katalan, 
kahoppas minun kantturatan, 
se tuleepi tuimettuna, 
väätty vihta, käätty karttu, 
karsittu karanko käessä, 
kohotettu koivun larva, 
vaston vaivasta minua, 
kohtipa kovaosasta, 

lät päivät itkevätä, 


Yhtä toivottoman tuskallinen on sen kohtalo, joka joutuu juo- 
marille, »viinavillin vuotehelle», »hurstille humalahurjann. 
Mutta joskus voi nainen keskellä kohtaloaan karaista luon- 
tonsa. Hän saattaa katkeran kylmästi todeta itse olevansa 
syypää osaansa, kun ei katsonut eteensä: »Itse hullu hukka- 
simma, mielen männy mestasimma, tieten tungimma tuleen, 
tieten terva-kattilaan.» Tai hän voi yltyä pilkkaamaan: 


Voi mieltä minun hyväni, 
ajatusta ainoseni, 

mieltä mielivaationi, 
muotoa mukaiseni: 
varikselt on otti varren, 
muovon mustalta sialta, 
korpilta nenän kopannut, 
voipa suuta sulhaseni! 


Karmivaa on tällainen huumori Larin Parasken suussa — 
hänestä tiedämme, että tässä voimakassieluinen nainen purkaa 
oman kohtalonsa: 

Muut kun sukkiit sulhojaan, 
mie vaan vaalin vanhajaan, 
mie vaan paijoil? parennan, 
koatioill kaunistelen. 

Jos on musta muu elämä, 
naimiskauppa naurattaa, 
nauran ihma itsekseen, 
nauran naimiskauppojan. 

Toinen äärimmäisyys naidun naisen mielialoissa on epätoivo, 
jolloin miniä täysin tasapainonsa menettäneenä uhkaa surmalla 
kiusaajiansa: syöttää anopin susille, apen karhuille, kälyn käär- 
meille, nadon sioille. 


Mies ei ota avioliittoa eikä aviollisia kokemuksia yhtä vaka- 
valta kannalta kuin muinaisrunon nainen. Naimaton nuori- 
mies kerskailee remseästi, että »potra on poikana eleä» — ei ole 
lapset eikä naiset naukumassa. — Köyhyyteensä hän suhtau- 
tuu humoristisesti: 


Tule neitonen minulle, 
tälle Juvan junkkarille, 


tälle Savon sankarille. 

Kyll on kystä aitassani: 
sirkan siipi, paarman reisi, 
peipposen peräpakara, 
oravaisen olkavihta; 

puuss' on minun puurojauhot, 
petäjässä pellon siemen, 

leipä männyssä mäellä. 


Valitellen mies toteaa naimisiin mentyään menettävänsä nais- 
sankarin aseman: 


Olin ennen miessä nuorra, 
nuorra miessä naimatonna, 
piti piikaset hyvänä, 
pääni vaimot valkiana. 
Tulin turka naineeksi, 
kälkä kättä lyöneeksi, 
nurin katso nurkkamuorit, 
väärin väärtimorsiamet, 
oikein ei omat eläjät. 


Äsken siteerattu pilkkaruno »Tule neitonen minulle» on tun- 
nettu laajalti Suomessa. Yhtä suosittu on runo, jossa toruvan 
vaimon saanut mies, myöntäen, että vika oli oma, koettaa pie- 
nellä manauksella voittaa harminsa: 


Sus* syököön sen hevosen, 
joka tuo toruvan vaimon, 
toruvan ja tappelevan. 

Ei ole orihin syytä; 

ompa syytä omoani; 
kyllä orit kotihin tuopi, 
mitä pannahan pajulle, 
liistehille liitetähän. 


Toisessa runossa mies eräänlaisella hirtehishuumorilla toteaa 
epäonnistuneen aviokumppanin elinikäiseksi ristiksi: 


Kolme on miehellä kovaa: 
yksi on vuotava venonen, 
toinen on heittiö hevonen, 
kolmas on äkisevä akka. 

Vielä mies pahasta pääsi, 
hevosesta heittiöstä: 


hevosen susilla syötti. 
Vielä mies pahasta pääsi, 
venehestä vuotavasta: 
venehen tulessa poltti. 
Mutta kaitse kaunis Luoja, 
varjele, vaka Jumala, 
akasta äkisevästä! 

Ei pääse pahasta siitä 
ilman taudin tappamatta, 
Luojan kouran koskematta, 
kutsumatta kaikkivallan. 


Tällaisten uhittelevien runojen vastapainona värähtää herk- 
känä runo, jossa vaimon arvostelu, vaimon tunne, otetaan huo- 
mioon — vastakohtanaan niinkin läheinen suhde kuin vanhem- 
pien ja pojan: 

Eipä tuo paha olisi, 
vaikk' olis isä torunut, 
äiti älän ärjähtänyt 
juotua hyvän hevosen, 
kellokaulan kenkättyä. 
Tuo vasta paha olisi, 
jos mun tuotuni toruisi, 
saatuni pahoin sanoisi. 


Äiti. 

Perhe-elämän piirissä liikkuvat vielä ne runot, joissa leski 
valittaa kohtaloaan, äiti huoliaan. Nainen, joka on menettänyt 
miehensä tämän nuorella iällä ja jäänyt yksin pienten lastensa 
kanssa, vakuuttaa, ettei se vielä mitään tiedä, vken ei miestä 
kuolettele, hattupäätä hautaele» — Äidistä muinaisruno laulaa 
kauniisti. Se tuntee äidin vaivat, kuvaillen niitä milloin hellän 
liikuttavasti, milloin lapsellisen havainnollisesti: 


Kolin kertaa kesoissa yössä 
juoksi kolmasti joelle, 
kanto vettä kappasella, 
kipposella kiijutteli, 

mill pes pientä piikajaa, 
puhasteli pulpukkaista. 


Äiti toivoo pojastaan, että tämä varttuisi ja toisi hänelle 
lehdosta leivän, »punakuoren koivikosta», sekä minjän, joka 
lämmittäisi anopilleen kylvyn. Mutta yhtä aikaa hiipii hänen 
rintaansa pelko siitä, mikä on oleva pojan kohtalo: kenties äiti 
hänestä tuudittaakin miestä »tuon tyrmän tykin eteen, rauta- 
kirnusen kitaan». — Köyhän äidin mielessä on tuska siitä, 
että hänen lastensa on pakko lähteä aikaisin maailmalle kul- 
kemaan. Hän huudahtaa valittaen: 


Oi mun poikani poloisen, 
oi mun laiton lapsueni! 
Mont' on tuulta tuulevata, 
mont' on saapoa saetta 
lakittoman päälaelle, 
kintahittoman käsille. 


HUOLI JA KOVA OSA. 


Orpolapsen kohtalo on hellyttänyt kansanrunoilijat vaikutta- 
viin surullisiin runoihin. Orvon ja kodittoman runot muodos- 
tavat huomattavan ryhmän siinä vanhan tunnelmarunouden 
lajissa, jonka yhteisenä otsikkona käy »Huoli ja kova osa». Että 
suomalaisen kansanlyriikan johtava sävel on surullinen, sen 
ovat tämän runouden tuntijat ja tutkijat jo varhain todenneet. 
»Huolen kankahaksi voisi miksi ei koko tätä laulukokousta 
nimetä», lausuu Er1as Lönnror Kantelettaren esipuheessa. Ja 
itse ilmaisee muinaisruno tämän laatunsa monin muunnoksin: 
»Soitto on suruista tehty, murehista muovaeltuv», »Kyllä huoli 
virttä tuopi, muret mustia sanoja», »Suu lauloi, syän murehtin. 
— Kenties on kansanrunoutemme esteettisessä tarkastelussa 
tätä tunnelmarunouden alakuloisuutta liiaksikin korostettu. 
Suru ja pettymys kyllä etsivät purkautumista kaikessa runou- 
dessa helpommin kuin ilo ja myötäkäyminen; mutta meidän ei 
sovi unohtaa, että suomalainen kansanlyriikka sisältää myöskin 
iloista ja pontevaa runoutta; siinä sykähtelee heleä laulumieli, 
joskus voimakaskin itseluottamus; siinä on myöskin onnellisen 
rakkauden ilmauksia. 

Surun aiheena muinaisrunoudessa on lemmen tai avioliiton 


tuoma pettymys, joista aiheista jo on ollut puhe; omaisten kyl- 
myys tai kuolema, orpous ja kodittomuus, yksinäisyys ja puute; 
tai sitten ylimalkainen alakuloisuus, nimetön mielentuska, joka 
joskus voi viedä laulajan koko kohtalonsa suremiseen, elämän 
kieltämiseen. 


Omaisten kylmyys. 


Omaisten kylmyys on aiheena runoissa, joista varsinkin kaksi: 
»Ei itke iso minua» ja »Niin minun isoni heitti», ovat hyvin yleisiä. 
Laulaja valittaa, ettei isä eikä veli häntä surisi, vaikka hän 
»vierisi veteen, kaatuisi kaloisten syödä», jolloin hän joutuisikin 
»sisareksi siikasille, veikoksi veen kaloille», jotka häntä sen 
sijaan hoivaisivat. Kansanrunon kertailevaan tyyliin paisuttaa 
ja kiihdyttää sukunsa hylkäämä laulaja surun tunnettaan myös- 
kin luettelemalla omaistensa laiminlyöntejä; mutta joskus 
hän saa lauluunsa lohdullisen loppukäänteen — hän turvautuu 
Jumalaan, rukoillen, ettei tämä kuitenkaan häntä hylkäisi: 


Niin on miun isoni heitti, 
heitti kun kieron kirvesvarren; 
niin on miun emoni heitti, 
niinkun viärän värttinänsä; 
niin on veikko vierahutti, 
kun kala kivisen rannan, 
lohi luotosen apajan; 

niin mun sisar sivusi, 

kun oravi kuivan kuusen; 
heitti kaikki heimokunta, 
hylkäsi hyvät sukuni. 

Vaan elä heitä, Herra Jiesus, 
Hylykee, hyvä Jumala! 


Myöskin luonto tarjoutuu lohduttajaksi, jolle onneton purkaa 
huolensa. »Ei ole sitä sisarta, ei sitä emoni lasta», huokaa lau- 
laja, jolle hän voisi mielensä keventää. Jos hän puhuisi vieraalle, 
tämä veisi huolet vain kylälle. Parempi on — kaunis näky tulee 
laulajan mieleen — puhua »puille pääni päällä»; ne eivät kerro 
kellekään. 


Orvon osa. 


Orvon asema on vanhassa suomalaisessa yhteiskunnassa ollut 
kolkko. Muinaisruno laulaa varsinkin orvon sydämen surua; 
runon aiheena on myöskin orpolapsen ulkonaisten olosuhteiden 
nurjuus. Ihmeellisen herkästi kansanruno on saanut ilmais- 
tuksi, miten arka kaikelle kosketukselle on orvon sydän: kuinka 
runollisin ja herkin luonnon ilon helähdyksistä värähdyttää 
tämän sydämen entistä kipeämpään tuskaan: 


Elköhän emoton lapsi 
kuunnelko kevätkäkeä 
päivän puolella mäkeä! 

Kun käki kukahtelevi — 
niin syän sykähtelevi, 
syän syttyvi tulelle, 
pää palolle paukahtavi. 

Ihmismielen ja luonnon herkkä riippuvaisuus toisistaan, il- 
maistuna hellin ja samalla voimakkain kuvin — siinä runo, jota 
sen kaikessa lyhyydessä ja koruttomuudessa, ja juuri siinä, voi 
sanoa suureksi. 

Jyhkeämmin kuvaa toinen runo, kuinka raskas taakka rak- 
kauden puute on orpolapselle: »Kun luot lapsen armottoman, 
sille luo syän kivestä, selkä rauasta rakenna!» Tämä viittaa 
samalla jo orvon kohtalon ruumiilliseen raskauteen sekä myös 
ihmisten ajattelemattomuuteen orvon ja toiselta puolen onnelli- 
semman lapsen kohtelussa: 


Isotonta kaikki lyövät, 
emotonta itkettäät; 
isollista lohduttaat, 
emollista naurattaat. 


Sananlaskun klassilliseen muotoon on kivettynyt se katkera 
kokemus, joka myöskin runoissa esiintyy muodossa »Pimiä on 
isoton pirtti, vaikk? on äijä ikkunoita; löylytön emoton sauna, 
vaikk' on löyly lyötäisiin.» 

Varsinkin äidin menettäminen on luonnollisesti runoissa mur- 
heen aiheena: »En tunne emon hyvyyttä, tunne en moammon 
mairehuutta». = Lapsenomaiseen sävyyn muinaisruno laulaa, 


kuinka äiti — lohdutellakseen — petti lastaan: »sanoi kuuksi 
kuolevansa, kaheksi katoavansa — kuoli kuuksi päiväkseen.» 
Virolais-inkeriläinen runo jatkaa sitten kertomalla, kuinka lapsi 
menee äidin haudalle häntä hakemaan; äiti puhuu hänelle, mutta 
sanoo, ettei voi palata takaisin, ja koettaa lohduttaa sillä, 
että isä tuo uuden äidin. Mutta runo toteaa, että lapsi äiti- 
puolestaan saa kovan kohtelijan, »tukan tuulelle jakajan. 
Jos äiti sen sijaan eläisi, lapsi saisi sekä hellyyttä että aineel- 

lista hoivaa. Hänen ei tarvitsisi kulkea kurjissa vaatteissa eikä 
kärsiä. Silloin itkin ilman syytä, sanoo laulaja, kun itkin isän 
sylissä tai äidin parmailla. Nyt olisi syytä itkuun, mutta van- 
hemmat eivät enää ole ääntä kuulemassa. Kristilliseksi rukouk- 
seksi kohoaa lopuksi eräässä muinaisrunossa vanhempiensa tur- 
van ja omaistensa tuen menettäneen suru: 

Isä heitti, äiti heitti, 

muu pere peräti heitti. 

Vaan ei heitä Herra Jeesus, 

hylkeä hyvä Jumala 

lapsiahan luotujahan, 

omia tekemiähän. 


Ei ole pololla puolta, 
puhu Luoja puolestani! 


Koditon. 


Se, jolla on »turva turpehessa, armo kirkon aidan alla», joutuu 
kodittomaksi ja vieraan käskyläiseksi. Tämä on monien valit- 
tavien tunnelmarunojen aihe. Tytön herätti ennen armas äiti 
hellin, kaunein sanoin; nyt huutaa vieras eukko hänelle huome- 
neksi haukkumasanoja; tai pahansuopa emäntä antaa hänen 
maata kauan aamuisin muutamina päivinä saadakseen siten 
aihetta soimauksiin. Koditon laulaja valittaa edelleen, että 
muut syövät murukaloja, minä kiiskiä kitustan»; muut juovat 
punaista olutta, hän vettä; muut käyvät mustissa nahkakengissä, 
hän virsuissa. Koditon karkoitetaan ihmisasunnoista: »Poies 
turvaton tuvastals»; hän kyselee onnettomana: »Tuulehenko 
teen tupani?» ja vertailee taas omaa kohtaloaan muiden osaan: 


»Kotihinsa muut menevi, majollensa matkustavat; mulla ei kur- 
jalla kotia, katalalla kartanoa». Vieraissa seuduissa liikkuessa 
tuntuu luontokin vihamieliseltä: puutkin siellä tuntuvat »pu- 
revan)» — tämä on muidenkin vieraissa liikkuvien kokemus. 
Mutta toisaalta löytää koditonkin turvan suuresta ystävästä 
luonnosta. Siellä avautuvat komeat maisemat; ja laulajan 
tunne on samalla katkera ja mieluinen: 


MulP on korvessa kotini, 
matka-saarella majani. 

Niin on pitkät mun pihani, 
kuin on pitkät pilven rannat; 
niin on laajat laattiani, 
kuin on laajat lammin rannat. 


”anan-alainens. 


Mutta paitsi koditon voi kuka tahansa joutua kärsimään 
lähimmäistensä kovuudesta sillä tavalla, että juoru, pahansuo- 
vat puheet katkeroittavat mielen. Tällaisia »sanan-alaisen» 
lauluja tarjoaa vanha tunnelmarunous. Sille ominaisin, meille 
oudon tuorein kielikuvin se ilmaisee toisten hampaissa olemisen: 
»Usein minä poloinen luskan luisessa tuvassa, kiehun kieli- 
kattilassa». Ja usein ovat, runo toteaa, moittijoina ja pahan 
sanoman saattajina juuri ylimmäiset ystävät ja lähimmäiset 
naapurit. Mutta, toinen runo jatkaa yhtä erikoisin kuvin, tä- 
hän kylän vihamielisyyteen olen tottunut: »Jo kävin toran 
veräjät, astuin rikki riitanurmet». Eivät moittijat tällaisesta 
henkilöstä mitään kostu. Usein hänessä nousee uhma ja itse- 
tietoisuus toisten ilkeyden vastapainona. Muinaisruno kuvaa 
tämän nasevasti; samalla se antaa tunnelmalle uuden, nöyrän 
käänteen, joka jalostaa koko runon: 

Kussa kuulen moitittavan, 
siinä yllyn ylpeäksi, 

piän päätä pystympänä, 
kannan kaulani kenossa; 
olen kuin orihevonen 

tahi sälkö säärtä lyöen. 


Kussa kuulen kiitettävän, 
alemmaksi pääni painan. 


Tällaiset kauniit eetilliset käänteet eivät ole muinaisrunossa 
härvinaisia. Jo aikaisemmin oli puhe runosta, jossa laulaja 
lupaa käen hahmossa kukkua kovemmin ja kauniimmin siellä, 
missä murheellinen kulkee, ja olla vaiti onnellisen kohdalla. 


vlankaikkinen ikä v än. 


Nimetön alakuloisuus, jo syntymälahjana peritty, kuvaste- 
leksen lukuisissa suomalaisissa tunnelmarunoissa. Niinpä lau- 
laja itse kuvaannollisesti sanookin, että hänen kehtonsa oli tehty 
»huolashongasta» ja »vilupetäjästäv». Hän näkee taas vastakoh- 
dan muiden ja itsensä välillä: vIloissahan muut elävät, leikissä- 
hän liekahuvaty» — sen sijaan hän vitkee joka ikävän, joka huo- 
len huokaeleev. Itkua kuvailevissa runoissa vedet valuvat vir- 
tanaan, runon intoutuessa kyynelvirtoja paisuttelemaan: 


Mikä lie minunni luonut, 
kuka kurjoa kyhännyt, 
näille päiville pahoille, 
mokomille miel'aloille: 
joka ilta itkemähän, 
joka viikko vieremähän, 
joka kuu kujertamahan. 
Illat itken ikkunoissa, 
aamut aitan kynnyksellä, 
kuukauet kujasten suussa, 
viikkokauet ves'kivellä. 


Ilmakin, jota murheellinen ihminen hengittää, tuntuu olevan 
surun kyllästämää: tuuli ja ahava kantavat uutta huolta. Jos 
aamulla on mieli keveämpi, niin ehtoolla se masentuu: »Aina 
mie aamusta eläisin, vainonillasta ikävä, karjan tullessa kotihin», 
valittaa naislaulaja, loihtien samalla riutuvan iltamaiseman 
silmiemme eteen. Vihlova erämaanmaisema nousee esille ru- 
nossa, jossa vAllit laulavat lahella, joutsenet jokien suussa, vesi- 
linnut päällä virran» murheellisen kohtaloa. 

Muinaisruno on kaunopuheinen ja vaikuttava surua kuvates- 
saan. Vertaukset ja kielikuvat tarjoutuvat ehtymättöminä, sillä 
suru asuu sydämen pohjassa asti. Surunalaisen ihmisen elämä 
on »kuin syksyinen yö satava, tai pimeä pilven reuna». »Enem- 


män on minulla huolta, kuin on kuusessa käpyjä»; »Suot sulavi, 
maat valuvi», mutta suruinen sydän eij sula, laulavat nämä runot. 
Ja merkillistä kyllä: runo löytää sanan varsinaisessa merkityk- 
sessä tulisimmat kuvat tulkitsemaan surua; tämä mielen apeus 
on tuskaa, se on poltetta. Runokieli on nykyiselle lyriikalle 
oudon voimakasta: »syän syntisen kytevi, vatsa vaivasen pa- 
lavi»; tahi: 

Vakka on syttä vatsassani, 

vakka syttä ja varia; 

seula on syttä seslessäni, 

seula syttä syttynyttä. 

Ne palavat maksoissaai, 

lekkovat syämessäni, 

syttyvät sytyttämättä, 

palavat tulipärennä. 


Aavistelevia mielialoja muinaisruno suggeroi puhuessaan 
»kauheasta kaihosta» ja viankaikkisesta ikävästä». Tässä koh- 
taavat tunteen ja tyylin alalla toisensa kansanlyriikka ja suurin 
suomalainen runoilija Aleksis Kivi. Surun vallassa oleva kan- 
san laulaja katuu omaa syntymäänsä, kuvitellen katkeraa nau- 
tintoa tuntien, kuinka hänen olisi pitänyt »kuolla kolmiöissä, 
kadota kapalolasna»; vähän hän olisi vaatetta pitänyt; eivätkä, 
niinkuin toinen runo sanoo, omaiset häntä olisi paljon surreet. 
Hän kääntyy myös suoraan kuoleman puoleen, tätä puhutellen: 
millä hän, kovaosainen, on surman mielen suututtanut, kun tämä 
ei ole ottanut häntä, vaan korjannut onnellisia, osakkahia. 
Synkeimmäksi sarjaksi paisuvat nämä kalman mielikuvat seu- 
raavassa, itäisellä runoalueella ylen suositussa runossa, joka 
EUROPAEUKSEN Nuojärveltä muistiin panemana kuuluu: 


Miksis ennen, miun emoni, 
miksis, kallis kantajani, 
ihana imettäjäni, 

lapsen itkijän imetit, 
huolellisen huiskuttelit? 
Mahoit ennen, miun emoni, 
mahoit, kallis kantajani, 
ihana imettäjäni, 

kesän leskenä levätä, 


sykysyt mahona maata, 
talvet juosta joutilassa. 
Mahoit ennen, miun emoni, 
mahoit kallis kantajani, 
pestä pieniä kiviä, 
kapaloia karttusia, 
kuin pesit minunki peipon, 
kapaloitsit miun katalan 
tälle ilmalle Jumalan, 
maalle Maaria emosen, 
joka ilta itkemähän, 
joka kuu kujertamahan. 
Mahoit ennen, miun emoni, 
mahoit, kallis kantajani, 
luoa tuutusen tulehen, 
vakuseni valkeahan, 
liekun liejuhun sysätä, 
panna salpa saunan päälle. 
Jos tuot ois kylä kysellyt, 
mitäs saunasi savusi, 
mahoit varsin vastaella: 
»Oli otria vähänen, 
pikkuruinen maltasia, 
noita kurja kuivaelin, 
tuota saunani savusi.» 


Tähän voisi päättää surua ja kovaa osaa kuvailevan kansan- 
lyriikkamme luonnehtimisen. Vielä on kuitenkin mainittava, 
että kansanlaulun runotar tälläkin alalla joskus heittäytyy leik- 
kisäksi, reippaan realistisin ottein sivuuttaen synkän mielialan. 
»Teettäisin suruista suitset» on aiheena runossa, jossa laulaja 
sanoo tällä tavoin haluavansa päästä murheista; päitset tulisi 
päivistä pahoista ja satula kylän sanoista. Ja toinen kuvitelma 
surujen voittamisesta: 


Itkun pieksin petkelellä, 
surun survoin huhmaressa, 
hakkasin halon keralla, 
vatkasin vasaran kanssa. 
Surun pieksin pehmeäksi 
ja löin itkuni iäksi. 
Kansanrunoudessamme = esiintyy sadunomainen kuvitelma 
»onnesta», »onnipojasta», vosasta», »osapojasta», personoidusta 


kohtalosta, onnesta. »Osallisten onni valvoi, minun onneni 
makasi», lauletaan. Lapsenomaisin kääntein laulaja myöskin 
kuvittelee parantavansa kohtalonsa suorastaan kouriintuntu- 
vasti kukistamalla huonon onnen: 


Oisko onni ostamoina 

ja lykky lunastamoina, 
ostaisin paremman onnen, 
pahan onnen pois panisin, 
selin seinähän sitoisin, 
päin panisin patsahasen, 
kyynäsvarsin kynnyksehen, 
kantaisin vilua vettä 
kovan onnen olkapäille 
viisi, kuusi korvollista. 


MIESTEN JA POIKIEN LAULUT. 


Miesten ja poikien lauluja, sellaisia, joiden levinneisyysala ulot- 
tuisi useammille runoalueille, ei ole kovin lukuisasti, vaikkakin 
esim. Inkerissä näitä lauluja, kuten muitakin tunnelmarunoja, 
on runsaammin. Näissä lauluissa ei haikailla, vaan niissä on 
ryhdikäs, usein myöskin kerskaileva henki. 


Poika ja nuorukainen. 


Nöyrästi ja samalla uljaasti eräässä kauneimpia ja suosituim- 
pla näistä lauluista nuorukainen antaa kunnian vanhemmilleen 
— usein runossa esiintyvät näet sekä isä että äiti — ja samalla 
tekee itselleen ikäänkuin ritarilupauksen: 


Mies oli ennen miun isoni, 
mies oli miehien seassa, 
miesten kesken kelpaeli. 
Kun miustain mies tulisi, 
uro selvä selviäisi 

muihen miehien mukahan, 
uro selvien sekahan, 

vast on poika puolimiessä. 


Pojan kiitollisuutta äidilleen kuvastelee laajalle levinnyt runo 
»Millä maksan maammon maidons». Siinä poika lupaa ampua 


äidilleen vjoutsenen jovesta, pyhän linnun pyörtiestä, virrasta 
vikevän linnun. 

Miesten runoissa, silloin kun heitseään esittelevät, kalskahtaa 
ytimekkäitä epiteettejä: vMinä mies monennäköinen, uros kuuen 
kummallineny», laulaa suistamolainen; vuoleelainen taas esittelee 
itsensä: vTäss on terve Suomen poika, terveen emon tekemä! 
Ei oo luita luikahellut, jäsenii ei tielle jäänyt. 

Edellä oli jo puhetta miesten suhdetta rakkauteen ja aviolli- 
siin kokemuksiin kuvastelevista runoista. Yleensä mieslaulajilla 
usein »tytöt mielessä makaavi». Tarkastettavina olevien laulu- 
jen joukossa on paljon eroottisia suhteita käsitteleviä varsin 
realistisia runoja. Näissä runoissa äiti toruu yöjalassa käynyttä 
poikaansa; joskus poika ei tunnusta retkiään, vaan sanoo käy- 
neensä vain naapurin poikien luona tupakannälkäänsä sam- 
muttamassa. Joskus nuori mies itsekin harmittelee naisiin 
menevää luontoansa: »Piruko minun pilasi, häjy henki häm- 
menteli, piikoja pitelemähän, naisia nagrattamah». Runo kiin- 
nittää myöskin huomiota siihen, että miehellä on suurempi 
vapaus lemmenasioissa kuin naisella. Eräänlaisia Don Juaneja 
on vaeltanut vanhoissa runokylissäkin. Uudenaikaisin sanoin, 
mutta vanhalla runomitalla nuori mies kerskuu silloinkin, kun 
hän on satunnaisesti epäonnistunut: 


Mitä huolin poika nuori, 
jos mun hylkäis likka nuori! 
Kylhän muoto muita tuopi, 
varsi muita valvattaapi. 


Mutta alkuvoimainen mustasukkaisuus ja kostonhalu vaatii kui- 
tenkin oikeutensa silloin, kun todellista tunnetta on verisesti 
loukattu: 


Kun tietäsin kuka makais, 
kuka lillukan lepäis, 
sen pitäs matona maata, 
käyä käärmeen tavalla, 
alla heinän hieveltää. 


Humalasta. 


Toinen heikkous, joka mie- 
hillä runoissa esiintyy, paitsi 
naisia, on humala. Siihen vii- 
tataan toisinaan jo nälkäisen 
kulkurin runossakin, runossa, 
joka on laajalle levinnyt ja 
muistiin pantu mm. Vermlan- 
nin suomalaisilta. Tämä runo 
esiintyy toisinaan myös jauha- 
jan taikka paimenen pyyntönä 
emännälle: 


Eimäntäni, armahani, 
kun nälkäni näkisit, 
apiani arvoaisit, 

juosten aittahan menisit, 
keikutellen kellarihin, 
ottasit sirusen sian lihaa, 
sen panisit paistihiksi, 
ja voita vuolaseisit, 
panisit palasen päälle; 
jos vielä ryypyn antasit 
syöä miehen pohmeloisen, 
haukata halun alasen. 


Viisaan leikkisästi lauletaan 
Korpiselällä, kuinka mies ke- 
hoittaa »kaimaansa» lähtemään 
metsään tai kylälle, mutta tä- 
mä ei sano joutavansa; kun 
sen sijaan tulee kehoitus: »Läk- 

kä opat kylän viinan juontah», kajahtaa heti vastaus: »Läkkä, 
läkkä, läkkä, läkkä!)» Tynnyrissä tykkivä olut tai lekkerissä 
läikkyvä viina sitä paitsi kärsimättömänä odottaa juojaansa. 
Se suorastaan haastaa ja huutaa, että sitä on tultava vieraille 
tarjoamaan; harvoin näet yhteen yhdytään ja viinaa juodaan 


ei vihoiksi, vaan yhteiseksi »vesseläksi». 


Ettei viinan juojan 


moraali kuitenkaan ole korkealla, sitä osoittaa se, että nuori 


mies suorastaan kerskuu juovansa isän saamilla ja äidin ansait- 
semilla rahoilla. »Mitä huolin», huitaisee tällainen poika; mutta 
toisaalta »poloinen poika» myös valittaa sitä, että on joutunut 
juomariksi, »ratkennut kylän ratiksi». 


Yhteiskunnallistatendenssiä. 


Inkeriläisissä miesten runoissa esiintyy yhteiskunnallista ten- 
denssiä, siellä kun talonpoika eli orjuudessa, herrojen ja virka- 
miesten nyljettävänä: 


Miks on köyhä miun kottii, 
kallellinen kartanoni? 

SIlIl on köyhä miun kottiin: 
aina ammatti ajaa, 
kymmeniä kyykyttäävi. 
Kuin kana munan tekköö, 
se on herran rietilaina, 
kuin hepo varsan tekee, 

se on herroin hevonen, 

se on ruunun ruoskan alla, 
sillä ammatit aijaat. 


Samalla tunnepohjalla liikkuu inkeriläinen runo köyhän nai- 
misesta; hänen vaimoaan »kaikki kaulajaapn. 

Mutta inkeriläiset nuorukaiset asettuvat myöskin virkavaltaa 
vastaan, ainakin runossa: »Täss on polkku poikasii; sovi ei 
meitä soskon lyyä, tai'a ei taaraista tapella, kylän ei kuitra 
kymmenniekka.» 


Sotamiehenä. 


Sotamiehenä oloa koskettelevia runoja on lyyrillistenkin jou- 
kossa, varsinkin Inkerissä, missä sotamieheksi joutuminen mer- 
kitsi suorastaan kohtaloa, palvelusaika kun Venäjän vallan 
aikana oli ylen pitkä. Vanhoissa tämän alan runotyypeissä on 
ytimekkääksi hioutunutta, vaikuttavaa kieltä. Uros ilmoittaa 
olevansa tehty »miekkojen teristä, sorkista sotiheposen, soti- 
varsan varpahista». Vanheneva sankari muistelee nuoruutensa 
voimatekoja: 


Sylen syöksin keihäsvartta 
peltohon alaperähän, 
maahan mättähättömähän, 
käänsin mä käessä miekan 
niinkuin kevyt haavan lehti 
eli leppänen palikka. 


Uudenaikaisempiin olosuhteisiin viittaavat ne inkeriläiset 
runot, joissa yksityiskohtaisemmin kuvataan sotaan lähtöä ja 
sodassa oloa. Laulaja valittaa, että äiti on tuudittanut pojas- 
taan »miiron» ja »vallan» mieluisen, s.o. sotamiehen. Äidin itse- 
suojelusvaisto panee hänet neuvomaan sotaan lähtevää poi- 
kaansa, että tämä pysyttelisi keskimmäisenä joukossa: eellim- 
mäiset ammutaan, takimmaiset tallataan, mutta keskimmäiset 
säilyvät. Ja jos lippu »langehtaa», äiti neuvoo paikaansa tem- 
paisemaan sen ylös — silloin hän pääsee päälliköksi! 

Sotaväkeen saapuva nuori mies joutuu tällaisen muodonvaih- 
doksen alaiseksi: 


Sivaistiin nuo hienot hiukset, 
sivaistiin sinelli päälle, 
huiskattiin huraska päälle, 
mustat tankit, murhetankki, 
mustat housut, murhehousut. 


Kun mieheltä näin on »silmät pesty, pää keritty», hän joutuu 
Pietariin, »vkupernaattorin kujaan». Ja usein käy sitten retki 
vieraille maille, missä vSuomen sulhot tuolla laulaat, tuolla it- 
kööt». He joutuvat vTasamartin tappeluun, Pauluskojen pal- 
veliaks», so. Tanimarkin eli Tanskan tai Puolan sotaan; taikka 
vallan »tattarlasta tappamaan, Turkin maata tuntemaan». 
Uljaasti runo laulaa, että 


Sorila on soassa olla, 

helppo miekan helskennässä, 
ei lyöä lylyllä miestä, 

pajun kanssa ei paiskiloida; 
miestä lyöähän tykillä, 
pallin kanssa paiskatahan. 


Sorea on myös sotahan kuolla, lausuu runo, mutta samassa hen- 
genvedossa se vakuuttaa, ettei sorea sotaan kuolekaan, »ei 


molotsu Moskovahan» — hän palaa terveenä takaisin. Voimak- 
kaasti muinaisruno kuitenkin kuvaa sodan hirmut. Siellä on 
miestä kuin hakoa, päätä kuin mätästä, »tuoll on verta päälle 
polven ja talmaa jalan tasalle, sekä on hiusta kuin kuloa». 


PAIMENESSA. 


Paimenlauluja on näihin aikoihin asti pantu muistiin kaikilta 
runoalueiltamme. Tämä johtuu siitä, että itse paimenessa käyn- 
nin tapa on yhä edelleen säilynyt. Itä-Suomessa siihen liittyy 
vielä nykyäänkin erilaisia menoja ja pitämyksiä. Paimenen 
yhteiskunnallinen tehtävä ja hänen työhönsä liittyvät usko- 
mukset eivät kuitenkaan erityisen selvästi tule esiin näissä pai- 
menlauluissa. Sen sijaan lauluissa on vallalla paimenen elämää 
ulkona karjan parissa ja hänen suhdettaan isäntäväkeensä lyy- 
rillisesti kuvaileva aines, milloin reippaasti huhuileva ja iloinen, 
milloin yksinäisyyttä ja vaivoja valittava sävel, milloin pelko 
ja vastuu karjan kohtalosta. 

Paimenten varvojärjestyksen» luettelee karjalainen hoku tähän 
tapaan: 

Liilo, leilo, lehmipaimen, 
lintti, lantti lammaspaimen, 
vaivainen vasikan paimen, 
heittiö hevoisten paimen, 
sokia sikojen paimen. 


Inkerinmaalla on paimenlaitos ollut erikoisesti kehittynyt. 
Siellä hevospaimenet syöttivät hevosia päivällä, mutta yöllä 
olivat lapset heidän sijassaan. »Valkia tehtii ja siin(ä) vieressä 
laulettii aina», kerrotaan Narvusista. Tämä oli veitsissä» käy- 
mistä. »Eitsenikkojen» lauluna on Länsi-Inkeristä pantu muis- 
tiin useana toisintona seuraava laulu: 


Valkene vahainen päivä, 
vahaisesta taivahasta, 
vahaisille valvojille, 
vahaisen meren takanta! 
Ken on unelle utras, 

ken on magjes makaamaan? 


Uljana unelle utras, 

Uljana magjes makaamaan. 
Ken poikii merelle menee, 

ken vait yöksi tuulahalle? 

Mikko on merelle mennyt, 

Mikko yöksi tuulahalle 

tuomaan tuoreen kaloja, 

ihvenia, ahvenia, 

kiven alta kiiskisiä, 

haon alta haarapäitä. 


Kun paimen tarttuu torveensa, hän manaa kurkkunsa selvit- 
tämiseksi seuraavat sanat: 


Ulos kuotta kulkustani, 
herjä henkireijästäni, 
anna kulkkuni kulaita, 
henkireikäni heläitä! 


Lehmät hän ajaa laitumelle huudellen: 


Hei miun lehmäni leholle, 
lampahaini laitumelle, 
vasikkaini varvikolle! 


Tässä ei ole tilaisuutta kuvailla niitä monenlaisia paimenten 
huutoja ja houkutteluja lehmille, jotka onomatopoieettisessa 
huhuilussaan ovat alkukantaista lyriikkaa nekin: »Ptrui Man- 
sikkii, ptrui Kukkerii, ptrui palalle, ptrui savulle, ptruui, 
ptruu-u-ily Lorun asteella on jo riemullinen: 


Lepo lepo lehmäni, 
jopa löysin härkäni, 
Kiviniemen särkältä, 
horsmia syömästä, 
kaisloja katkomasta! 


Paimenet viettivät aikansa pienissä askarteluissa, pelaten, 
leikkien ja lauleskellen. Larin Paraskehan kertoo paimenessa 
oppineensa lauluvarastoaan: siellä olivat paimenet keskenään 
kilpailleet, kuka osasi enemmän lauluja. Itse paimenlaulujen 
joukossa tarjoaa kautta suomalaisen kielialueen levinnyt »Tule 
tänne tyttöpaimen» tilannevälähdyksen paimenten elämästä: 
poikapaimen houkuttelee tyttöä luokseen, kehuen, että hänen 


laitumellaan ovat mansikat makeat, lillukat lihavat ja puo- 
lukat punaiset. Tämä laulu esiintyy aina Aunuksessa asti, siellä 
siinä muodossa, että tyttöpaimen huhuilee pojalle: 

Turu, turu paimenpoigua, 

tule tällä puolella d'ogie; 


miän on kellot kuuluizamat, 
miän muat mieluizammat. 


Paimenen aika ehtii usein tulla pitkäksi, ja kaihoten hän sil- 
loin vertailee omaa yksinäistä oloaan muiden, kylällä olevien 
vaihtelevampaan päivään. Sunnuntaisin kuulevat muut kirkon- 
kellon, paimen parka vain karjankellon, kuten sanotaan erittäin 
suositussa paimenlaulussa, joka, niinkuin edellä (s. 121) on ollut 
puhe, on paikoin yhdistynyt yllä siteerattuun »Tule tänne tyttö- 
paimen»-runoon. 

'Paimenen on oltava paikoillaan sateessa ja tuulessa. Se vaiva, 
mikä paimenella on märkyydestä ja kylmästä, kuvasteleksen 
tuntuvana noissa pienissä laulelmissa. Paimenella on niiden 
mukaan »märkä paita, musta viittav. »Mene, pilvi Pietulahan», 
on paimenen poutasään rukous, joka on runon ja loitsun väli- 
mailta. Äitiään paimen pyytää ompelemaan hänelle parem- 
man paidan, »lyhykäisen liinaviitan», jotta hän pysyisi lämpi- 
mänä Pienikin ja Muurikin jäljessä samoillessaan. — Suhde 
isäntäväkeen voi myöskin tulla kireäksi, varsinkin jos paimen 
tuntee, ettei hänen hyvinvoinnistaan pidetä huolta. Karjalassa 
ja Inkerissä erittäin suositussa runossa »Paista, päivä, paimenelle» 
paimen rukoilee päivää paistamaan hänelle, joka syö kuivaa lei- 
pää, eikä kalamiehille, jotka saavat kalaa särpimekseen. Kat- 
kerin mielin savolainen paimen laulaa, että isännät ja emännät 
syövät voileipää, paimen vain kuivaa leipää ja suolavettä. Pai- 
menessa käyvän Kullervon tragediaan liittyy Kalevalassa sama 
satupiirteitä sisältävä kertomus, joka Länsi-Suomessa kerrotaan 
äitipuolesta ja orpolapsesta: äitipuoli leipoo eväsleipään kiven. 
Orpolapsi valittaa sitten paimenessa: 

Kulu, kulu, päiväkulta! 
kyllä kuluu päiväkulta, 


muttei kulu kivinen kakko 
orvolapsen kainalosa. 


Aivan primitiiviseen lyriikkaan viittaavaksi vihanpurkaukseksi 
muodostuu paimenen kiukku, hänen suunnatessaan emännälleen 
kauheat toivotukset, kun tämä ei ole suonut hänelle tarpeellista 


ravintoa: Lelo, lelo lehmiäni, 


ei lelo emändiäni. 

Lembo heitä lilokaan, 
paha heitä paimentakaan 
tuolla vuoren kukkuralla, 
lahon suopedäjän latvass?, 
siellä muahe lang'gekah 
oikese kätese poikki, 
vasaimesa olkapiäss?, 
kuin ei anna voidaleibeä 
pikkusella poikasella, 
huonosell? huudajall” 

Rauhallisempikin paimen kaihoaa illalla kotiin, rukoillen 
aurinkoa vierimään metsän reunaan, jotta paimen pääsisi »voi- 
vatia vuolemaans». Tosin kotona odottajat voivat olla hirviöitä 
nekin: isäntä paha, emäntä sitä pahempi, tytär kuin tulikipuna. 
Satakuntalaisen runon mukaan taas »rouva» istuu kotona, pa- 
nettelee paimentansa, paimen parka laiduntansa, kun ei vedestä 
voita tullut. Tässä runossa ajetaan karja kotiin vilman torven 
soittamata, ilman vitan vinkinätä, ilman raipan ronkinata». 
Joskus voi paimenen sanoma kiiriä kotiin kaikuvana hätätoito- 
tuksena: rosvot ovat tulleet karjaan, tappaneet koiran ja par- 
haat eläimet, sitoneet paimenen vangiksi: 

Tuuri luuri luikkaa, 
kotoväki kuulkkaa, 
nyt on hätä paimenella, 
nyt on koira tapettunna, 
musta härkä murhattunna! 
Säkeet ovat alunperin kuuluneet kansainväliseen tarinaan. 

Toinen kauhu ja vaara ovat pedot. Narvusilaisessa runossa 
susi ja paimen huhuilevat toisilleen — susi kyselee itselleen 
vuonaa tai vasikkaa. Ja kotiin menoa paimen pelkää, jos peto 
on käynyt hänen laumassaan. Yhtä suuressa jännityksessä on 
toisaalta paimenen äiti kylässä, peläten lapsensa kohtaloa. 
Hartaasta sydämestä nousee sen vuoksi paimenen rukous »Kaitse 
Kiesus karjajaini», paimenlauluista kaunein: 


Kaitse, Jeesus, karjajaini, 
hoitele, hyvä Jumala, 

näillä aukeilla ahoilla, 
leviöillä lehtimailla! 

Alä suo sutosen tulla, 

läpi kontion kohota, 

muuta muuksi lehmäseni, 
kannon pääks karjasein! 

Ei susi kiviä koske, 

karhu ei koske kannonpäitä. 


Paimenlauluissa lajina on paljon alkukantaiseen lyriikkaan 
kuuluvaa. Ne liittyvät muuta lyriikkaa kiinteämmin huhuile- 
viin sävelmiinsä; ne sisältävät lorumaista rytmiä ja onomato- 
poieettista ainesta; niiden sisällyksessä on ravinnon saannin, 
rakkauden ja vihan, animaalisen pelon innoittamaa ainesta. Pai- 
menen tehtävä palautuu alkukantaisille kulttuuriasteille; ja yhä 
vieläkin on paimen kalleine kaittavineen suurissa metsissä 
yksin kulkiessaan turvaton ja mahtavista luonnonvoimista riip- 
puvainen niinkuin muinaisten kehityskausien luonnonihminen 
konsanaan. 


TYÖLAULUT. 


Työlaulut sanan varsinaisessa merkityksessä ovat rytmillistä 
työntekoa säestäviä lauluja. Niin kuin tunnettua, säännöllinen 
poljento helpottaa työn suoritusta, tehtäköön työtä sitten yksi- 
tellen, vuorotellen tai ryhmissä. Kaikissa osissa maapalloa onkin 
ollut käytännössä tällaisia lauluja, jotka ovat mukautuneet 
työssä tarvittavien ruumiinliikkeiden tahtiin. Työlauluja voi- 
daan seurata myöskin ajassa taaksepäin aina muinaisuuden kan- 
soihin asti. 

Vanha suomalainen runomitta yksitoikkoisine. toistuvine pol- 
jentoineen on erittäin sopiva työlaululle. Työlauluja onkin 
pantu muistiin kaikkialta suomalaiselta kielialueelta. Yleisim- 
piä suomalaisia työlauluja ovat jauhajan ja kehrääjän laulut. 
Niiden lisäksi tavataan lypsämistä, niittoa ja pellavain louku- 
tusta säestäviä lauluja. Työlauluihin liittyvät aiheen puolesta 
inkeriläiset vanhamittaiset talkoolaulut. 


Käsikivillä jauhaminen on kaikkein tyypillisin niistä säännöl- 
listä tahtia noudattavista toiminnoista, joihin työlaulu liittyy. 
Jauhinlauluja mainitaan jo Vanhassa Testamentissa ja muinais- 
kreikkalaisilla; niitä on pantu muistiin lukuisilta sivistys- 
ja villikansoilta. Suomalaisella alueella ovat jauhinlaulut työ- 
lauluista merkittävimmät ja tunnetuimmat. 

Suomalaisiin jauhajan lauluihin kiinnitti huomionsa jo H. G. 
PorrHaAn, joka niitä esitteli De po&si Fennica-teoksensa XII 
$:ssä seuraavasti: 

y Erikoisen runoryhmän muodostavat meikälaisten jauho- 
runot (Jauho-Runot), joita raskaassa jauhamistyössään 
laulelevat Savon, Karjalan ja Kajaanin läänin naiset. Sillä ei 
vain ennen vanhaan, vaan vielä monin paikoin nykyäänkin, 
asukasten täytyy jauhamisvälineitten puutteessa käsin kiertää 
jauhinkiviä, ja vain sillä keinoin pienentää kaikki nautittava 
vilja. Tämä työ taas on meidän niinkuin monella muulla kan- 
salla kokonaan ollut vieritettynä naisten hartioille, jotka, 
silPaikaa kun miehet tekevät kaupunkimatkoja, metsästävät, 
tuovat puita, heiniä ja viljaa metsistä kotiin jne., melkein koko 
talven joko käyttelevät survinta tai vääntävät käsimyllyä, kuten 
eräässä tämäntapaisessa runossa muuan naisrunoilija toden- 
mukaisesti itsestään laulaa: 


Päivät pyörin petkeleissä, 
Kiven puussa kiikuttelen. 


Ilahuttaakseen siis mieltään ja virkistääkseen sitä ikävässä 
työssä he ovat keksineet sen onnistuneen keinon, että jauhaes- 
saan laulavat runoja, etupäässä esivanhemmilta perittyjä, muu- 
tamia myös myöhemmin sepitettyjä. Silloin laulaa vain se, 
joka kiveä vääntää, jolloin muut, jotka sillaikaa lepäävät. ovat 
vaiti ja kuuntelevat. Tässä siis ei tule kysymykseen kertaami- 
nen. He noudattavat kuitenkin samaa säveltä ja pitävät hitaan- 
laisesta laulusta. Jos kaksi yht'aikaa jauhaa, laulaa joko kumpi- 
kin tai vuorotellen jompikumpi. Nämät virret koskettelevat 
osaksi vakavanlaisia aiheita, varsinkin moraalisia, osaksi ne 
sisältävät satuja tai pikkukertomuksia, osaksi ne myös ovat 
omistetut rakkaudelle, joka täydellä syyllä vaatii itselleen huo- 


mattavan sijan mainitun sukupuolen harrastuksissa. Välistä 
niitten joukossa myöskin on ivarunoja, erinomaisten tekojen 
ylistyslauluja jne. -— — Ainakin useimmat näistä lauluista 
ovat naisten tekemiä, joista varsinkin muutamat — — ovat 
kuuluja onnistuneesta runonlaadinnasta.» 

Ensimmäisenä näytteenä PorRTHAN esittää seuraavan runon, 
joka oli muidenkin 1709-luvun kerääjäin ja kansanrunouden- 
harrastajain erikoisen huomion esineenä: 


Minä jauhan Jaakolleni, 
Väännän väärä-säärelleni; 
Vaan ej Jaako mullen jauha, 
Eikä väännä väärä-sääri, 
Eikä hymbyrä hykerrä. 
Hyv' on olla hymbyrällä, 
Kaunis kambura-jalalla; 
Hymbyrä hyvällä syötti, 
Kambura veden kaloilla; 
Ei sitä sotaan viedä, 

Ei tahoita tappeluhun. 
Itze jauhan vanha vaimo, 
Homeh-korva houhattelen: 
Ei mullen miniä jauhaa, 
Eikä pyörrää pojan vaimo. 

PorrHAanin siteeraama runo jatkuu runoilla »Jos mun tuttuni 
tulisi», »Illoilla ikävä — olla yötä yksinänsä», »Ei kuulu kultais- 
tani», Tule turkka tuutuhuni». Niiden lisäksi PORTHAN esittää 
näytteenä työlauluista runon »Jauhuos sinä kivoinem) ja rak- 
kauslaulun »Tuo Jumala tuota miestä, jonka sormukset sopisi». 
Jauhajat siis laulavat heidän mieleensä tulevia lyyrillisiä runoja 
peräkkäin — aivan samoin kuin nykyään lauletaan peräkkäin 
uudenaikaisia nelirivisiä kansanlauluja, mitä mieleen johtuu. 
Mutta on siis myös olemassa varsinaisia jauhamistyöhön liitty- 
viä ja sitä kuvailevia rnnoja, joista »Minä jauhan Jaakolleni» 
on tunnetuin ja laajimmalle levinnyt. Sitä on pantu muistiin 
aina Satakunnasta Länsi-Inkeriin asti. 

Tämä runo on myöskin psykologisesti mielenkiintoinen. Siinä 
vanheneva nainen, jolta elämä on kieltänyt lapset ja jonka mies 
on vailla ruumiillista muhkeutta, »vääräsääri» ja »kampura», 


asettuu oman kohtalonsa ulkopuolelle ja laulaa osastaan erään- 
laisella stoalaisella tyyneydellä. Hänen nyt rauhallinen mielen- 
vireensä edellyttää tuskan ja pettymyksen, kenties myöskin 
kylmän katkeruuden asteen läpikäymistä ja voittamista. 

Toinen PorrTHANin siteeraama varsinainen jauhinruno sisältää 
jauhajattaren toivomuksen kivelle, että se jauhaisi ilman hänen 
ponnistustaan — varmaankin unelma, joka on herättänyt luke- 
mattomien jauhajattarien mielessä vastakaikua aikoina, jolloin 
käsivoima oli ainoa käyttövoima: 


Jauhuos sinä kivoinen, 
Hyvä paasi pauhailko, 
Somerinen souvatelko, 
Minun jauhin vuorollani, 
Ilman sormin soutamata, 
Käden puuta käändämätä, 
Peukalon palajamata! 


Ilomantsista on Lönnrot pannut muistiin kiveä vääntävän 
palvelustytön valituksen: 


Minä piika pikkarainen, 
jauhaja vähäväkinen. 
Kiv' on suuri Kiiskilässä, 
Pajarissa paasi paksu, 
kivi kisko helmojani, 
paasi paitoa kulutti. 


Toinen jauhajatar sen sijaan kehaisee omaa voimaansa: 


Lähe, vuori, vierimähän, 
kallio, kalajamahan! 

Mitä sie, kivi, kitajat, 
mitä, vuori, voivottelet 
riskin jauhajan käsissä? 
Silloin sie, kivi, kitaja, 
sekä, vuori, voivottele, 
kun on laiska jauhamassa! 


suppeallakin liikkuma-alallaan jauhinrunot sisältävät astei- 
kon reippaasta voimantunnosta valitukseen; ne sisältävät mieli- 
kuvitusta ja sielullista kehittyneisyyttä osoittavia runoja. Ja 
niiden jatkoksi tarjoutui laulajille koko tunnelmarunous niiltä 
osiltaan, jotka naisten mieltä kiinnittivät. 


Kehrääminen on niin ikään yksitoikkoinen, poljennollinen 
työ, jonka parissa kaikki kansanrunous ja nimenomaan työlaulut 
ovat viihtyneet. Kehrääjän lauluja on meillä saatu muistiin 
aina läntisimmästä Suomesta itään saakka. Varsinais-Suomessa 
lauletaan: 

Antta rulla ruikutella, 
kehryvarren keikutella! 

Tos o mu rukkin, 

tos o mun tuttin, 

tos o mun kaunis kangaspakkan. 


Kaksi ensimmäistä säettä toistuu myös Satakunnassa, Hämeessä 
ja Savossa, ja ne kuuluvat ilmeisesti jo unohtumassa olevaan 
vanhaan kehrääjän lauluun. Jatkosäkeissä on vaihtelua, epä- 
varmuutta. Itä-Hämeessä ja Savossa esiintyvät tässä asemassa 
säkeet »Kyllä rukki ruoan tuopi, kehrääjälle keittämystä». 

Savossa ja Karjalassa esiintyy sanoilla »Minä kcträän keikut- 
telen» alkava kehrääjän laulu, jonka nykyään säilynyt loppu- 
puoli sisältää lorumaista ainesta, mikä melkoisesti vaihtelee 
eri tahoilla: 


Minä keträän keikuttelen, 
läpi sormen suikuttelen, 
ukolleni uudinta, 
homekoolle housuu, 
partasuulle paitoo. 


Tämä loruaines esiintyy Savossa muodossa »Huoville housuja, 
pajarille paitaa, suvelle sukkaa, karhulle kinnasta, jänikselle 
höppänää». Sarja on tuttu Karjalan kannakselta ja Virosta. 

Raja-Karjalassa ja Aunuksessa esiintyy toisentyyppinen, 
kehräämiseen liittyvä työlaulu: 

Lopen lopen loppuzen; 
ittse lähen miehellä, 
Nurmen Miikkulan poijalla, 
Suojärven suluhazella, 
Kangasjärven kazakalla. 

Aunuksessa liittyy sitä paitsi kehräämisen ja pellavan kylvä- 
misen aiheeseen kertovia runoja, joiden rakenne sisältää aina 
toistuvan aineksen, mutta joita tuskin voi pitää varsinaisina 
työlauluina. 





V ärttinällä kehräävä kaunis Taarie. Uhut. 
Valok. I. K. Inha 1894. 


Heinän niittoon ja elon leikkuuseen liittyy kaikilla kansoilla 
työlauluja. Virossa vallitsee tällä alalla rikas traditio, ja nähtä- 
västi siihen liittyen esiintyy tällainen laululaji myöskin Inkerissä, 
mistä esitämme näytteeksi seuraavan »niittorunon»: 

Niittäkäämme, reutakaamme, 
ajakaamme, joutukaamme, 
saakaamme saralle otsa, 
saamma otsasta omenan. 
Laskaa laialle kätemme, 
haravalle hartiamme, 
saamma otsasta omenan, 
pienen linnun pientaralta! 

Etevä laulaja Anni Lehtonen lauloi SAmuLI PaAuLARJUIle 
myöskin vienankarjalaisen laulun »Heinänurmella» Siinä on 
tärkeimpänä osana poudan pyytäminen. 

Varsinais-Suomen työlaulujen joukossa taas on julkaistu 
yksinkertaisuudessaan huvittava »Heinälaulu», jonka käytän- 
nöstä ei kuitenkaan ole tarkempia tietoja: 


Niittu o nätti niittämätön, 
niittu o nätti niitettynä; 
niittu o nätti luokkomaton. 
niittu o nätti luovottuna; 
niittu o nätti kokkomaton, 
ja niittu o nätti koottuna. 
Niittu on aina nätti! 


Suomalainen lypsäjän laulu, jota on pantu muistiin Hämeestä 
ja karjalaisalueelta, alkaa houkutuksella »Heru, heru (lehmä- 
seni)». Hämeessä se jatkuu, nähtävästi turmeltuneena, ajatuk- 
sella, että emäntä tai isäntä luulee lypsäjän käyttävän väärin 
maidon; Karjalassa sanotaan maidon tulevan isännälle, emän- 
nälle ja vieraille. Vienan Karjalassa suggeroidaan maidon tuloa 
kuvailemalla myöskin, mistä sitä heruu: 


Heru, heru, Hermikkisen”, 
anna maituo, Mairikkisen”, 
herasesta hettiestä, 
pyhäsestä pyöhtimestä, 
tuorehesta turpehesta, 
märkäsestä mättähästä! 


Pellavia saunassa loukutettaessa on Luumäellä laulettu seu- 
raavaa laulua: 
Hait suit summatraa, 
summatrikka molota, 
katso saunan ikkunasta 
millo päivä koittaa, 
pitkän yön pimijän perästä, 
millo päiväkulta koittaa! 


KEHDON ÄÄRESSÄ. 


Vanhaa suomalaista runomittaa noudattavia tai ainakin sii- 
hen palautuvia kehtolauluja on säilynyt kaikissa osissa maa- 
tamme. Nämä pienet laulut ovat siten periaatteellisesti erittäin 
mielenkiintoisia, sillä niiden avulla voidaan seurata eri runotyyp- 
pien levinneisyysalueita ja muuntumista. Kehtolaulujen joukossa 
on varmaan sangen paljon vanhaa — kuuluvathan nämä laulut 
äitien ja lasten väliseen, luonnostaan konservatiiviseen maail- 


maan. Aikaisemmin oli jo puhe »Tii tii tiaineny-laulun iästä ja 
sen itämerensuomalaisista sukulaisista. Tämä laulu noudatti 
hakkaavapoljentoista mittaa, jollainen on kaikkien kansojen 
lastenloruissa tavallinen ja jolla sepitetyt suomalaisetkin lasten 
laulut voivat olla vanhoja. — Monissa uudemmissa kehtolau- 
luissa tavoitellaan loppusointuja ja usein on näissä lauluissa 
sisällys humoristinen. Vakavampisävyisiäkin lauluja on silti 
sepitetty tällaisella mitalla, esim: 


Itte mä lapseni nukutan 
ja univirren laulan, 

paina pikku silmäs umpeen 
ja nuku Herran rauha(a)n. 


Kehtolaulut, varsinkin vanhalla runomitalla sepitetyt, sisäl- 
tävät mitä kauneinta runollisuutta. Niiden laulajalla on mieli 
herkimmillään; lapsukaiselleen äiti tahtoo laulaa kauneintaan 
ja sydämellisintään. Hän löytää valoisia, herttaisia kuvia, mil- 
loin mielikuvituksestaan, milloin luonnosta tai kotoisesta ympä- 
ristöstä; milloin hän kutsuu korkeampia voimia onnellistamaan 
lapsen unta ja lapsen elämää. 

Pikku linnut, marjat, kukkaset ja kotoiset eläimet kansoitta- 
vat monien suomalaisten kehtolaulujen maailmaa. Eräs kau- 
neimpia alkaa: »Nuku, nuku, nurmilintu, väsy, väsy västäräkki. 
Toisessa laulussa linnut kantavat tyttölapselle sieviä vaatteita: 
lintu tuo liinapaidan, koskelo korvatyynyn, pääskynen päät- 
alaisen, haapana hyvän hameen. -— Eräissä lauluissa taas pienet 
eläimet esiintyvät taloustöissä — tämä aihe on kansainväli- 
nen: »kukko puuron keittää, kana rieskan lämmittää, pikku 
lintu lusikat pesee, lehmä maidon antaa, varis hevoset juottaa». 
Tragikoomillinen — pienoismitoin :— on taas laulu tikanpojan 
nauriista, jonka tuhma talonpoika syö. — Alli, murheen lintu, 
soutelee surullisessa kehtolaulussakin: isätön ja äiditön pieno- 
kainen on sallin lapsi», pieni linnunpoika). 

Kissa on kehtolauluissa lasten ystävä, joka hyppää kiikun 
päälle ja kiikuttelee lasta; jos lapsentyttö torkahtaa, kissa tart- 
tuu silloinkin hänen ammattiinsa. »Hummalla» ajetaan kirk- 
koon, sieltä tätilään, missä täti antaa lapselle monella herkulla 


kaunisteltua voileipää. Vieläpä kömpelö sikakin antautuu lap- 
sen lähetiksi; kaikkialla Suomessa se kiitää metsään tuomaan 
lapselle marjoja »sinisessä säkkisessä, punaisessa pussisessa». 

Unen kutsuminen on kehtolaulujen tarkoitus; uni, unen poika 
uniukko vaelteleekin asumuksen läheisyydessä; se on milloin 
ulkona, milloin porstuassa, milloin uunin päällä, valmiina saa- 
pumaan. Suistamolainen äiti laulaa lapselleen: 


Tule uniukko meille, 

sivo lapsen silmät kiinni, 
sivo silkin, sulkun kanssa, 
nahkanauhazil vedele! 


Alkuaan verensulkuloitsuun kuuluvat säkeet ovat tässä täysin 
sopeutuneet myöskin unen toimiin. — Toisinaan uni itse ottaa 
puheenvuoron, astuen ulkoa porstuaan ja kysyen, onko lasta 
kätkyessä, pientä peittehen sisässä. Taikka se hiipii alas uunilta, 
nappaa lasta silmän päälle ja lapsi nukkuu. Joskus se samalla 
sipaisee kurikallaan myös lapsentyttöä. Toisinaan sillä on uni- 
tuokkonen kädessä, unisulka tuokkosessa, ja tällä se painaa sil- 
mät kiinni. Pirtistä uuneineen siirrytään ulos suomalaiseen talvi- 
ympäristöön toisessa laulussa, jossa lapsi nukkuessaan joutuu 
unen rekeen. 

Unen pojan lapsenomaisesta satumaailmasta siirrytään keh- 
don ääressä helposti korkeampiin maailmoihin. Suistamolainen 
äiti liittää unen seuraan pyhien saaton, rukoillen: 


Tule uni uinottamah, 
Spuassa muate panemahe, 
Maria magauttamahe, 
Jumala höröttämähe, 
Pyhä risto nostattamah. 


Korpiselällä äiti pyytää Jumalaa kätkyeen, missä hän nukut- 
telee lastaan »kukkaheinäsillä, mallatvoaran moaheinäsillä» 
Länsi-Suomessakin taivaan Jumala on äidin apuna: 


Nuku, nuku, nurmilintu, 
väsy, väsy, västäräkki. 
Kyllä Herra herättää, 
vitsan varpu virvoittaa. 


Aavistelevan murheellinen, lapsenomaisen havainnollista suo- 
malaista manalanrunoutta kuvasteleva on Länsi-Suomesta itään 
vaeltanut kehtolaulu, jossa äiti tuutii lastaan pois tästä elämästä: 


Tuuti lasta Tuanelaan, 
Tuanen piikasten pirellä, 
Tuanellasten lauleskella. 
Tuanelasa tupa uus, 
hiata piäni permantona, 
oviseinä omenapuista, 
sivuseinät sirkalluista, 
peräseinä peuralluista, 
kärensijat kärpälluista. 
Siäl on lapsen hyvä maata 
ilman kyljen kääntämätä, 
olkapään ojentamata. 

Kansanihmisillä esiintyy käsitys, että pienen lapsen paras osa 
on päästä varhain manalle, mikä käsitys sisältyy sananparteen- 
kin: »Taivaas lapsen koto onm». Kauniissa, runollisessa muo- 
dossa tätä ajatusta heijastelee kehtolaulu Tuonen tuvasta. 
Mutta nykyajan ihmisen mielestä kuitenkin äiti tällaisessa lau- 
lussa myös paljastaa voman elämään väsymyksensä tavalla, 
joka näyttää aivan hekumoiden syventyvän haudan kuvitte- 
luun», niinkuin on sanottu. 

Luonnollisemmin suuntautuu äidin ajatus sentään lapsen 
onnelliseen, toimeliaaseen tulevaisuuteen tässä maailmassa. 
Ensimmäinen toivomus on silloin, että lapsi kasvaisi suureksi, 
minkä vihtiläinen äiti laulaa ilmi yksinkertaisin sanoin: 

Aa aa lulla, 

antaa ajan tulla, 

ajan tulla, toisen mennä, 
Laurin kasvaa suureks pojaks. 

Seuraava toive on, että lapsesta varttuisi vanhemmilleen van- 
han päivän turva. Kautta suomalaisen kielialueen lauletaan 
laulua »Tuuti lasta turvakseni, vanhan päivän varakseni. 
Mutta tämän laulun jatko usein surumielisesti toteaa, ettei 
ainakaan tyttölapsesta turvaa tullekaan: »On se turva toisen 
naisen, vara toisen vanhempaisen). 

Vielä useammin toivotellaan, varsinkin poikalapselle, toimel- 


lista elämänkulkua tai korkeampaa asemaa kuin hänen van- 
hemmillaan on. Turvallinen maalaiskulttuuri uhoaa varsinais- 
suomalaisesta laulusta: 


Tuuti lasta lampuriksi, 
kasva karjanpaimeneksi, 
kyntäjäksi, kylväjäksi, 
siemenen sekottajaksi. 

Tavallisempi on kuitenkin lapsen toivotteleminen tuomariksi, 
kirjan kantajaksi, herraksi ja linnan vanhimmaksi. Näitä toivo- 
tuksia esiintyy Pohjanmaalta aina Aunukseen asti. Itä-Suo- 
messa lasta lisäksi tuuditetaan »maakunnan kurittajaksi» ja 
»suuren tSupun istujaksi», s.o. pirtin arvokkaimman paikan 
haltijaksi. 

Näissä toivotuksissa voi nähdä kulttuurihistoriallisia vihjeitä, 
jollaisia kehtolauluissa, niiden kotoisesta luonteesta huolimatta, 
esiintyy suhteellisen useinkin. Tuomarit, linnan kriivarit, linnan 
vanhimmat viittaavat niihin herroihin, joiden kanssa kansa 
omalta kohdaltaan joutui tekemisiin ja joiden asema tuntui niin 
arvokkaalta, että se kelpasi unelmien kohteeksi. Kenties tuo- 
marin ja kriivarin ammattien ihannoiminen viittaa vielä kansan 
kunnioitukseen oikeudenmukaista lainkäyttöä ja kirjaviisautta 
kohtaan. 

Useat kehtolauluissa esiintyvät piirteet selvästi viittaavat 
maantieteelliseen Lounais-Suomeen. Turun piispa on mielessä 
silloin, kun lauletaan, että kehtoa kiikuttavan kissan palkkana 
on oleva vTurun sonni, Hämeen härkä, pispan paras lammas». 
Samat paikallisuudet esiintyvät tunnetussa kehtolaulussa, jossa 
kapalossa makaavaa lasta omalaatuisella huumorilla nimitetään 
»ntupakkarullaksi» ja sen sanotaan saapuneen pitkin Turun tietä, 
hämäläisten härkätietä. Ja hauskan kuvan myöskin tyttölap- 
selle toivotusta arvokkaasta tulevaisuudesta laulu antaa silloin, 
kun se toivottelee tytöstä turkulaista emäntää, samalla eloisasti 
viitaten isoisen kaupunkitalouden elämään: 

Tuutii lasta Turkuhun, 
kaupunkihin kasvamaan, 


isoseksi emännäksi, 
pienten leipäin leipojaksi, 


olukannun kantelijaksi, 
viinapikarin kaatajaksi. 


Turun kirkon urut, joiden ääneen Ritvalan Helkajuhlien 
neidotkin vertaavat lauluaan, esiintyvät myöskin satakuntalai- 
sessa kehtolaulussa, laulussa, jossa niin ikään vilahtaa kello- 
kaulainen kuttu, lounaissuomalainen kotieläin: 


Huis, sika, satulaselkä, 

huttis, kuttu kellokaula! 

Näin nyt meijän lapset laulaa, 
kuinkas Turuusa urvut pauhaa? 


Kaukana Pohjanmaallakin lauletaan Suomesta», Varsinais- 
Suomesta, ja saaresta», jossa kasvaa omenia ja pähkinöitä, 
pohjoisessa tuntemattomia; myöskin tuon seudun taitavat asuk- 
kaat »killan velkamiehiin» asti astuvat runossa näkyviin: 


Soutakaamme Suomeen, 
sauvokaamme saareen, 

omenoita ostamaan, 

pähkinöitä poimimaan! 

Siellä on lukumiestä, lautamiesf(tä), 
pikku killan velkamiestä. 


Aivan toiseen maailmaan, Lapin raukoille rajoille, johdattaa 
Kittilästä moneen kertaan muistiin pantu kehtolaulu Uni-Pie- 
teineen, tuntureineen, järvineen ja Lapin jokineen: 


Uni-Pieti se kihnasee 
Inari-järven jäällä, 
Kariselän päälä. 

Sompuu tunturin laijassa, 
Loukuu joven suussa. 


Täten laajenee kehdon ääressä laulavan äidin inaailina oman 
sisimmän hiljaisesta kuuntelusta kaukaisiin tulevaisuuden unel- 
miin, kotoisen ympäristön esineistä mielikuvituksen kauneus- 
näkyihin ja etäisiin maanpaikkoihin, lasten ja vanhempien 
piiristä jumalien maailmoihin ja tuonpuoleisiin olinsijoihin. 


KANSANLYYRIKAN MAAILMA. 


Vanhan kansanlyriikkamme maailma on, kuten olemme 
havainneet, sangen monipuolinen ja rikas. Näiden pienten lau- 
lujen säkeistä kohoaa esille kuva Suomen kansan elämästä 
arkena ja pyhinä, kodissa ja kylässä, nousee kuva laulajista yksi- 
löinä ja yhteiskunnan jäseninä. Lyyrillinen laulumme on 
demokraattista siinä merkityksessä, että se tulkitsee kaikkiin 
yhteiskuntaluokkiin kuuluvien ihmisten tunteita; sitä ovat vil- 
jelleet ja sepittäneet vähäosaisimmatkin. Se on maalaisrunoutta; 
aatelis- ja kaupunkiaiheet ovat sille vieraita; mutta sen sisällys 
ja sävy viittaa kehittyneeseen hengenkulttuuriin, sielulliseen 
hienostukseen silloinkin, kun ympäristö on vaatimaton. Sitä 
paitsi aavistelemme useiden laulujen takaa jonkinlaista kitey- 
tynyttä talonpoikaiskulttuuria suurperheineen ja -asumuksineen, 
kehittyneine työtapoineen ja -välineineen. Laulujen valaistuk- 
sessa näemme astelevan kodeissaan tai ulkona luonnossa tyttö- 
jen ja poikien, isännän ja emännän, palkkalaisten ja paimenien; 
näemme äidin viihdyttävän pienokaistansa uneen, näemme 
naisten suorittavan kotiaskareitaan ja miesten hiihtävän met- 
sälle koirien haukkuessa; näemme kansan kokoontuvan pitoihin 
tai nuorukaisten kulkevan sotaan vieraille maille. 

Laulua koskevissa tunnelmarunoissa tapasimme iloisen musi- 
kaalisuuden; niissä oli hyppelehtivää riemua; laulajat kerskasi- 
vat taidostaan, ja juhlahuoneen räppänään asti nousi riemu. 
Taikka laulu tarjoutui myöskin surullisen lohduttajaksi. Rak- 
kausrunoissa oli kaipausta, joskus myöskin intohimoa; lempi 
pyhitti arkiset askareetkin, ja kristilliset mielikuvat yhtä hyvin 
kuin romanttiset unelmat voivat sulautua rakastetulle sepitet- 
tyihin lauluihin. Rakkauden tuska ja pettymys saattoi selkey- 
tyä valoisaksi elämänviisaudeksi tai kivettyä stoalaiseksi tyy- 
neydeksi, samoin myöskin aviolliset vastoinkäymiset. Lapsuu- 
den aika kodissa on kansanlaulun ihannoima; äidin rakkautta ja 
huolenpitoa ylistetään. Ja kun tytölle ja pojalle koitti nuoruu- 
den kukoistus, on elämä ihanimmillaan. — 8itä jyrkempi on 
vastakohta näiden, jollei aina ulkonaisesti, niin kuitenkin sisäi- 
sesti hyväosaisten ihmisten ja orpojen sekä kodittomien välillä. 


Hellin, sydämellistä sääliä ja myötätuntoa henkivin sanoin 
muinaisruno puhuu osattomien kohtalosta. Mitä herkimmät ja 
samalla syvälliset tunnot pukee kansanlaulu runoudeksi myös- 
kin laulaessaan suomalaisen mielen nimetöntä alakuloisuutta, 
vlankaikkista ikävää». 


LAULUJEN RUNOASU. 


Muotonsa puolesta vanha kansanlyriikka liittyy muuhun mui- 
naisrunouteemme, käyttäen sen säkeistötöntä runomittaa, kah- 
deksantavuista poljentoa sekä kaunistuskeinonaan alkusointua 
ja kertoa. Alkusoinnun musiikki on erikoisesti paikallaan lyy- 
rillisessä laulussa. Kerto, jota käytettäessä kuva tai ajatus vielä 
valaistaan tai väritetään toisella samantapaisella kuvalla, on 
sekin hedelmällinen juuri kuvissa ja tunnelmissa liikkuvassa ja 
viivähtelevässä lyyrillisessä runossa. Kerto tekee runon impres- 
sionistiseksi; laulaja tai kuulija joutuu — kuten AuG. ANNI 
huomauttaa — itse yhdistämään rinnakkaiset kuvat kokonai- 
suudeksi, aivan kuin katsoja yhdistää vierekkäin heitetyt väri- 
läiskät impressionistisessa maalauksessa. Kerrolle laajemmassa 
merkityksessä rakentuu lyyrillisen laulun kokonaisuuskin, tar- 
jotkoon se sitten tasaisia kuvasarjoja, vastakohta-asetelmia, 
yksiaskelisesti tai monipolvisesti kohoavia ja dramaattisesti 
huippenevia jaksoja, jollaisiin rakenteellisiin tyyppeihin V.TAR- 
KIAINEN jaoittelee lyyrillisiä kansanrunojamme. Ne lyyrilliset 
haitat, joita kerrolla voi olla draamallisempaa vauhtia vaati- 
vissa runoudenlajeissa, ovat usein voimana lyyrillisessä laulussa, 
jossa voidaan hyvällä syyllä pysähtyä ihailemaan »jokaista 
kukkaa tien vierellä». Sitä paitsi yhä paisuvat toistosäkeet saat- 
tavat tihentää tunnelman hyvinkin väkeväksi. Siitä on esimerk- 
kinä ajatuskerrolle rakentuva rakkausruno »Jos mun tuttuni 
tulisi». 

Yleensä näyttää vanhan lyyrillisen kansanrunon sepittäjällä 
olevan pyrkimys saada loppuun nousu. Usein on runo suoras- 
taan kaksijakoinen siten, että alku sisältää aiheen tai kuvan, 
johon lopulla rinnastetaan tai vastakohtana asetetaan vastaava 


sielullinen sisällys. Kerto saattaa joskus paisutella näitä kum- 
paakin osaa erikseen, niin että loppuhuipennus ei tule jyrkäksi, 
vaan ikäänkuin tasaantuu; taikka kerron tyylikeino laajentaa 
vaikutustaan siten, että runo sisältää kaksijakoisia kokonaisuuk- 
sia useamman peräkkäin, kaikki samaa asiaa ilmaisevia, usein 
yhä vahvistuvassa sävyssä. Joka tapauksessa runon ydin, 
olkoon se elämys, toteamus, johtopäätös, vitsi tai varoitus, 
sijoittuu loppupuolelle, muodostaen sinne huipun ja antaen näille 
tavallisesti lyhyille runoille niiden iskevyyden. 

Taiteellisesti ja eetillisesti korkealle kehittyneen hengenlaa- 
dun rinnalla vanhassa kansanlyriikassamme esiintyy piirteitä, 
jotka antavat sille verraten alkukantaista sävyä. Tällaisena piir- 
teenä voisi mainita esim. sen melko usein esiintyvän ilmiön, 
että laulaja vertaa omaa oloansa muiden oloon, valittaen silloin 
osansa huonoutta; edelleen voisi mainita jotkin, tosin sangen 
harvinaiset, suoranaiset lyyrilliset vihanpurkaukset. Tällaisia 
seikkoja on havaittu primitiiviselle lyriikalle ominaisiksi. Suo- 
malaisessa runossa ne eivät tosin esiinny karkeassa, vaan pikem- 
minkin voisi sanoa sangen hienostuneessa muodossa. Monesti 
vanhän kansanlyriikkamme kielenkäyttö myöskin sisältää outoa, 
arkaistista suloa, jonka aiheuttaa jo yleiskielestä hävin- 
neiden ilmausten säilyminen runoissa. Kun ihmisen henkistä 
»sisintä» merkitään alkuaan ruumiillisia »sisuksia» tarkoittavilla 
sanoilla sydän, maksa ja vatsa rinnakkain, syntyy nykyajan 
ihmiselle outo kuvasarja: 


Vakka on syttä vatsassani, 
vakka syttä ja varia; 
seula on syttä seslessäni, 
seula syttä syttynyttä. 

Ne palavat maksoissani, 
lekkovat syämessäni, 
syttyvät sytyttämättä, 
palavat tulipärennä. 


Myöskin värien käytössä voidaan havaita arkaistisia, primitii- 
visiä piirteitä; mutta niiden rinnalla toisaalta erikoisen herkkää, 
im pressionistista näkemystä ilmaisevia taikka taas pitkää runo- 
kielen viljelyä edellyttäviä, vakiintuneita värimääritelmiä. 


— Monesti jälleen runon kielikuvat ovat nykyajan ihmiselle odot- 
tamattomia ja siten tuoreudellaan vaikuttavia: puhutaan »riita- 
nurmien) käymisestä, »kielikattilassa» kiehumisesta jne. Yleensä 
kuvakieli on otettu ihmisen lähimmästä ympäristöstä. Luonto 
on siinä suhteessa tyhjentymätön lähde, ja edellä siteeratuissa 
runonäytteissä on ollut useita todistuksia kansanlaulajan her- 
kästä luonnontajusta. Kesäinen ja talvinen metsä, mäet ja 
järvet, joet ja virrat, Suomen luonnon tutut ja rakkaat ilmiöt, 
vilahtelevat myöskin kansanlyriikassa; puut, kasvit ja eläimet 
tarjoavat runokuvia. Mutta myöskin arkiset esineet soveltuvat 
runon luonnolliseen ytimekkyyteen; tyylinkin suhteen näet sopii 
kansanlyriikkaan ELIas LÖNNROTIn määritelmä Kantelettaren 
laulujen luonteesta: »se on luonto ja teeskentelemättömyys; 
sula mielen ilmotus ilman mitään salaamatta, mitään ulkoa lisää- 
mättä», jos tällöin ajattelemme juuri sitä vapaata luontevuutta, 
millä kansanlaulaja kuvansa valitsee. "Tällainen luontevuus, 
jossa ei tunnu enää tietoisen pyrkimyksen eikä luomiskamp- 
pailun jälkeä, edellyttää pitkälle kehittynyttä runokulttuuria. 
Kansanlyriikkamme taiteelliset avut: elämyksen aitous, tun- 
teen hienous ja ilmaisun täydellinen vaivattomuus nekin puo- 
lestaan todistavat tämän runolajin pitkää ikää. Samalla ne 
asettavat vanhan kansanlyriikkamme kunniasijalle muiden 
eurooppalaisten kansojen varhaislyriikan rinnalla. 


